open-index/open-wikipedia-markdown huggingface dataset:
ସୁବାସ ଦାସ

**ସୁବାସ ଦାଶ** (୧୯ ମଇ ୧୯୬୦) , ଜଣେ ଓଡ଼ିଆ ଗାୟକ ଓ ସଙ୍ଗୀତକାର । ସେ ୧୪୬ଟି ଓଡ଼ିଆ ଚଳଚ୍ଚିତ୍ର, ୨ଟି ବଙ୍ଗଳା ଓ ୨ଟି ଭୋଜପୁରୀ ଚଳଚ୍ଚିତ୍ରରେ କଣ୍ଠଦାନ କରିଛନ୍ତି ।

## ବ୍ୟକ୍ତିଗତ ଜୀବନ 
ସୁବାସ ଦାଶ ୧୯୬୦ ମସିହା ମଇ ମାସ ୧୯ ତାରିଖରେ ଭଦ୍ରକ ଜିଲ୍ଲାର ଚାନ୍ଦବାଲି ଅନ୍ତର୍ଗତ ମଉସୁଧା ମୌଜାର ଗୌଡ଼ୁଣୀପୋଖରୀ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ଆଦିକନ୍ଦ ଦାଶ ଓ ମାତାଙ୍କ ନାମ ଜୟମଣୀ ଦାଶ ।  ସେ ଦାଖା ହାଇସ୍କୁଲ, ଭଦ୍ରକ ମହାବିଦ୍ୟାଳୟ ଓ ରେଭେନ୍ସା ମହାବିଦ୍ୟାଳୟରୁ ଶିକ୍ଷାଗ୍ରହଣ କରିଥିଲେ । ବାଲ୍ୟକାଳରୁ ସେ ମୁରଲୀଧର ଗିରି, ଦିପକ ବାସୁ ଏବଂ ଜେ.ଭି.ଏସ. ରାଓଙ୍କଠାରୁ ସଙ୍ଗୀତ ଶିକ୍ଷା ଲାଭ କରିଥିଲେ । ତାଙ୍କ ପତ୍ନୀ ଶୁଭଲକ୍ଷ୍ମୀ ଦାଶ ମଧ୍ୟ ଜଣେ କଣ୍ଠଶିଳ୍ପୀ । ତାଙ୍କ ପୁତ୍ରଙ୍କ ନାମ ବିଶାଳ ସାୟମଜିତ ଓ କନ୍ୟାଙ୍କ ନାମ ଶିବରଞ୍ଜନୀ ।

## କର୍ମଜୀବନ 
ସୁବାସ ଦାଶ ୧୯୭୭ ମସିହାରେ ପ୍ରଥମେ ଆକାଶବାଣୀରେ ଏବଂ ୧୯୮୧ ମସିହାରେ ଦୂରଦର୍ଶନରେ ସଙ୍ଗୀତ ପରିବେଷଣ କରିବାର ସୁଯୋଗ ପାଇଥିଲେ । ୧୯୮୦ ମସିହାରେ ପ୍ରଫୁଲ୍ଲ କରଙ୍କ ସଙ୍ଗୀତ ନିର୍ଦ୍ଦେଶନାରେ, ମାନସୀ କଥାଚିତ୍ରରେ ପ୍ରଥମକରି କଣ୍ଠଦାନ କରିବାର ସୁଯୋଗ ପାଇଥିଲେ । ଓଡ଼ିଆ ବ୍ୟତିତ ସେ ବଙ୍ଗଳା, ଭୋଜପୁରୀ ଓ କନ୍ନଡ଼ ସିନେମାରେ ମଧ୍ୟ କଣ୍ଠଦାନ କରିଛନ୍ତି । ସେ ପ୍ରାୟ ୫୦୦ରୁ ଅଧିକ ଆଲବମରେ ମଧ୍ୟ କଣ୍ଠଦାନ କରିଛନ୍ତି । ଦେଶ, ବିଦେଶରେ ବହୁବାର ସଙ୍ଗୀତ ପରିବେଷଣ କରିଛନ୍ତି । 

## କଥାଚିତ୍ରରେ ଭୂମିକା 
* ମାନସୀ (୧୯୮୧)
* ମୁଁ କ'ଣ ଏତେ ଖରାପ (୨୦୧୦)
* କାଳୀଶଙ୍କର (୨୦୦୭)
* ରାଖି ବାନ୍ଧିଲି ମୋ ରଖିବ ମାନ (୨୦୦୬)
* ମନ ରହିଗଲା ତୁମରି ଠାରେ (୨୦୦୨)
* ଦଇବ ଦଉଡ଼ି (୧୯୯୦)
* ଯା ଦେବୀ ସର୍ବ ଭୂତେଷୁ (୧୯୮୯)
* ଡୋରା (୧୯୮୪)
* ଅକ୍ଷିତୃତୀୟା (୧୯୮୧)
* ବିଲ୍ୱ ମଙ୍ଗଳ (୧୯୮୧)
* ଝିଙ୍କି ଝିଙ୍କା (୧୯୮୦)
* ରାମାୟଣ (୧୯୮୦)
* ତ୍ରିନାଥ ମେଳା (୧୯୮୦)
* ସମର ସଲିମ ସାଇମନ (୧୯୭୯)

## ସମ୍ମାନ ଓ ପୁରସ୍କାର 
* ଭିକାରୀ ବଳ କଣ୍ଠଶିଳ୍ପୀ ସମ୍ମାନ - ୨୦୨୨ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)

* ଅକ୍ଷୟ ସ୍ମୃତି ସମ୍ମାନ - ୨୦୧୫ 
* ୨୦୧୨ - ପ୍ରଣବ ପରମ୍ପରା ସମ୍ମାନ
* ୧୯୯୯ - ରାଜ୍ୟ ଚଳଚ୍ଚିତ୍ର ପୁରସ୍କାର ( ଶ୍ରେଷ୍ଠ ପ୍ରଛଦପଟ ଗାୟକ- ମନ ରହିଗଲା ତୁମରି ଠାରେ )
* ୧୯୯୦ - ରାଜ୍ୟ ଚଳଚ୍ଚିତ୍ର ପୁରସ୍କାର ( ଶ୍ରେଷ୍ଠ ପ୍ରଛଦପଟ ଗାୟକ-ଦଇବ ଦଉଡ଼ି )
## ଆଧାର 
## ବାହାର ଆଧାର 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:ଓଡ଼ିଆ ଗାୟକ
ଚିନ୍ତାମଣି ମହାନ୍ତି

**ଚିନ୍ତାମଣି ମହାନ୍ତି** (୧୬ ମାର୍ଚ୍ଚ ୧୮୬୭–୧୭ ଡିସେମ୍ବର ୧୯୪୩) ଓଡ଼ିଶାରେ ଜନ୍ମିତ ଜଣେ ଓଡ଼ିଆ କବି, ଲେଖକ ଓ ଶିକ୍ଷକ ଥିଲେ । ସେ ତତ୍କାଳୀନ ଉତ୍କଳର ବିଭିନ୍ନ ସ୍ଥାନ ବୁଲି ସ୍ଥାନୀୟ ପ୍ରକୃତି ଓ ସାମାଜିକ ଜୀବନ ଆଦି ଅଧ୍ୟୟନ କରିଥିଲେ ଓ ତାହା ଆଧାରରେ ଓଡ଼ିଆରେ କାବ୍ୟକବିତା ରଚନା କରିଥିଲେ । ତାଙ୍କ ସାହିତ୍ୟରେ ରାଧାନାଥ ରାୟଙ୍କ ପ୍ରଭାବ ବହୁ ଭାବରେ ରହିଛି । ତାଙ୍କ ବିଶିଷ୍ଟ ରଚନାଗୁଡ଼ିକ ମଧ୍ୟରୁ *ମହେନ୍ଦ୍ରଗିରି* ଅନ୍ୟତମ ଏବଂ ସେଥିରେ ରାଧାନାଥଙ୍କ *ଚିଲିକା* ଖଣ୍ଡକାବ୍ୟର ପ୍ରଭାବ ରହିଛି । ତାହା ବାଦ ସେ *ସୁରଙ୍ଗୀ*, *ଉଦ୍ୟାନଖଣ୍ଡ*, *ବିକ୍ରମାଦିତ୍ୟ*, *ମୁକୁନ୍ଦଦେବ* ଓ *ସୁଭଦ୍ରା* ଆଦି କାବ୍ୟଗ୍ରନ୍ଥ, *ପତ୍ର-ପୁଷ୍ପ* ଛୋଟ କବିତାସଂଗ୍ରହ, ଏବଂ ଓଡ଼ିଶାର ସାମାଜିକ ସଂସ୍କାର ଉପରେ ଆଧାରିତ *ଶନିସପ୍ତା* ଓ *ଟଙ୍କାଗଛ* ଆଦି ଉପନ୍ୟାସ । ବିଶିଷ୍ଟ ଲେଖକ ଓ ଶିକ୍ଷକ ଉପେନ୍ଦ୍ର ପ୍ରସାଦ ମହାନ୍ତି ତାଙ୍କ ପୁଅ ।

ତାଙ୍କ ପୁଅ ସ୍ୱାଧୀନ ଜୀବନ ଆରମ୍ଭ କଲା ପରେ ସେ ନିଜ ଜନ୍ମସ୍ଥାନ ଅସ୍ତଳକୁ ଫେରିଆସିଥିଲେ ଓ ୧୯୪୩ ମସିହା ଡିସେମ୍ବର ୧୭ରେ ସେଠାରେ ତାଙ୍କର ଦେହାନ୍ତ ହୋଇଥିଲା ।

## ଜନ୍ମ ଓ ଜୀବନ 
ଚିନ୍ତାମଣି ମହାନ୍ତି ୧୬ ମାର୍ଚ୍ଚ ୧୮୬୭ ମସିହାରେ ଭଦ୍ରକ ଜିଲ୍ଲାର ନିକଟସ୍ଥ ଅସ୍ତଳଠାରେ ଜନ୍ମଗ୍ରହଣ କରିଥିଲେ । 
୧୮୮୪ ମସିହାରୁ ୧୯୦୩ ମସିହା ପର୍ଯ୍ୟନ୍ତ ଶିକ୍ଷକତା କରିଥିଲେ । ୧୯୦୩ ମସିହାରେ ଶିକ୍ଷକତା ଛାଡ଼ି *ହିତବାଦିନୀ*, *ଉତ୍କଳବାସୀ*, *ସ୍ୱଦେଶ ଲକ୍ଷ୍ମୀ*, *ମନୋରମା* ଓ *ଜ୍ଞାନଦର୍ପଣ* ପ୍ରଭୃତି ପତ୍ରପତ୍ରିକାର ସମ୍ପାଦନା ଦାୟିତ୍ୱ ବହନ କରିଥିଲେ । ସେ ନିଜ ଜୀବନକାଳ ମଧ୍ୟରେ ଅଠଚାଳିଶ ଖଣ୍ଡ କାବ୍ୟ, ପାଞ୍ଚଟି ଉପନ୍ୟାସ ଓ ତିନୋଟି ଦୀର୍ଘ ଗଳ୍ପ ରଚନା କରିଥିଲେ ।  ୧୯୩୫ ମସିହାରେ ମହାରାଜା ବିକ୍ରମଦେବ ବର୍ମାଙ୍କ ଉଦ୍ୟମରେ ଆନ୍ଧ୍ର ଗବେଷଣା ବିଶ୍ୱବିଦ୍ୟାଳୟ ପକ୍ଷରୁ ତାଙ୍କୁ 'କବିଶେଖର' ଉପାଧି ମିଳିଥିଲା । ସେ ୧୭ ଡିସେମ୍ବର ୧୯୪୩ ମସିହାରେ ଦେହତ୍ୟାଗ କରିଥିଲେ । ତାଙ୍କର ରଚନାଶୈଳୀ ରାଧାନାଥ ରାୟଙ୍କଦ୍ୱାରା ବହୁଭାବେ ପ୍ରଭାବିତ ହୋଇଥିଲା ଓ ତାଙ୍କୁ *ସଂକ୍ଷିପ୍ତ ଓଡ଼ିଆ ଜ୍ଞାନକୋଷରେ ରାଧାନାଥଙ୍କ ଅନୁଗାମୀ ବୋଲି ଉଲ୍ଲେଖ କରାଯାଇଛି । ସେ ରାଧାନାଥଙ୍କ *ଚିଲିକା* କାବ୍ୟର ପ୍ରଭାବରେ *ମହେନ୍ଦ୍ରଗିରି'' କାବ୍ୟ ରଚନା କରିଥିଲେ ।

## ରଚନାବଳୀ 
* ଜୀବନ ପଞ୍ଜିକା (ଆତ୍ମଜୀବନୀ)
* ବିବିଧ ସନ୍ଦର୍ଭ

### କାବ୍ୟ 
* ଘୁମୁସର
* ଉତ୍କଳ କମଳା
* ମହେନ୍ଦ୍ର
* ସାଳନ୍ଦି
* ମେଘାସନ
* ସୁରଙ୍ଗୀ 
* ଗଞ୍ଜାମ ଭ୍ରମଣ
* ଜୟପୁର

### ଖଣ୍ଡ କବିତା 
* ସନ୍ଧ୍ୟାତାରା 
* କଳ୍ପନା କୁଞ୍ଜ
* ପତ୍ର ପୁଷ୍ପ
* ଶତଦଳ

### ଉପନ୍ୟାସ 
* ରୁପା ଚୁଡ଼ି 
* ବୁଲା ଫକିର-୧୯୨୪
* ଶନିସପ୍ତା-୧୯୩୩
* ଟଙ୍କା ଗଛ-୧୯୨୦
* ଯୁଗଳମଠ-୧୯୨୦

## ସମ୍ମାନ ଓ ପୁରସ୍କାର 
## ଆଧାର 
## ବାହାର ଆଧାର 
* 

ଶ୍ରେଣୀ:୧୮୬୭ ଜନ୍ମ
ଶ୍ରେଣୀ:୧୯୪୩ ମୃତ୍ୟୁ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:କବି
ହେ ସଖା

**ହେ ସଖା**, ୨୦୧୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଂଗ୍ରାମ ଗଜେନ୍ଦ୍ର । ନିର୍ମଳ ପଣ୍ଡା ଓ ଶରଣାବିନ୍ଦ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଆଶିଷ ଭଟ୍ଟାଚାର୍ଯ୍ୟ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଗାର୍ଗୀ ମହାନ୍ତି, ସମୀର ଓ ସାଣ୍ଟୁ ।
* ସମୀର (ଶ୍ରୀକୃଷ୍ଣ)
* ସାଣ୍ଟୁ (ସୁଦାମା)
* ଗାର୍ଗୀ ମହାନ୍ତି
* କାବୁଲା ମହାନ୍ତି
* ପ୍ରଭାତୀ ସାହୁ
* ଅଶୋକ ବଳ
* ନିର୍ମଳ ପଣ୍ଡା
* ସଂଗ୍ରାମ
* ରାମ ସିଂ

## ଗୀତ ଓ ସଙ୍ଗୀତ 
* ସଙ୍ଗୀତକାର: ଅମରେନ୍ଦ୍ର ମହାନ୍ତି
* ଗୀତିକାର: ଡ. ପ୍ରସନ୍ନ ସାମଲ, ମୋହିତ ଚକ୍ରବର୍ତ୍ତୀ, ସତ୍ୟବାନ
* ପ୍ରଚ୍ଛଦପଟ ଗାୟକ: ଅନ୍ତରା ଚକ୍ରବର୍ତ୍ତୀ, ଅମରେନ୍ଦ୍ର ମହାନ୍ତି, ପମି, କରୁଣାକର, ଗୋବିନ୍ଦଚନ୍ଦ୍ର
### ଗୀତ 
# ହେ ସଖା
# ହରି ହରି
# ଫୁଲ ଫୁଟିଚି
# ରୁଣୁ ଝୁଣୁ
# ଶ୍ରୀକୃଷ୍ଣ
## ଆଧାର 
## ବାହାର ଆଧାର 
ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
ହରପ୍ରସାଦ ଦାସ

**ହରପ୍ରସାଦ ଦାସ** (ଜନ୍ମ ୧୫ ଜାନୁଆରୀ ୧୯୪୬) ଜଣେ ଓଡ଼ିଆ ସାହିତ୍ୟିକ ଓ ପୂର୍ବତନ ଭାରତୀୟ ପ୍ରଶାସନିକ ଅଧିକାରୀ ।
ସେ ୧୩ଟି କବିତା ଗ୍ରନ୍ଥ,ଚାରୋଟି ଗଦ୍ୟ, ତିନୋଟି ଅନୁବାଦ ଓ ଗୋଟିଏ କଳ୍ପ ଗଳ୍ପ ରଚନା କରିଛନ୍ତି ।

## ବୃତ୍ତିଗତ ଜୀବନ 
ହରପ୍ରସାଦ ଦାସ ୧୯୬୮ ମସିହାରେ ଜଣେ "ଭାରତୀୟ ପ୍ରଶାସନିକ ସେବା" ଅଧିକାରୀ ଭାବରେ କାର୍ଯ୍ୟ ଆରମ୍ଭ କରିଥିଲେ । ଓଡ଼ିଶା, ପଶ୍ଚିମ ବଙ୍ଗ, ବିହାର, ମଧ୍ୟ ପ୍ରଦେଶ, ଜମ୍ମୁ ଓ କଶ୍ମୀର ଓ ଦିଲ୍ଲୀରେ କାର୍ଯ୍ୟକରି ସେ ଅବସର ଗ୍ରହଣ କରିସାରିଛନ୍ତି । କେନ୍ଦ୍ର ଶ୍ରମ ମନ୍ତ୍ରଣାଳୟରେ ସେ ସର୍ବାଧିକ ସମୟ କାମ କରିଥିଲେ । ସେ ଓଡ଼ିଶାର ଆକାଉଣ୍ଟ ଜେନେରାଲ ଓ ବିହାରର ପ୍ରମୁଖ ଆକାଉଣ୍ଟ ଜେନେରାଲ ଭାବରେ ତଥା ଜାତିସଂଘର ପରାମର୍ଶଦାତା ଓ ବିଶେଷଜ୍ଞ ଭାବରେ ମଧ୍ୟ କାର୍ଯ୍ୟ କରିଛନ୍ତି । 

## ରଚନାବଳୀ 
ରବୀନ୍ଦ୍ରନାଥଙ୍କ ଠାକୁରଙ୍କ ଗୀତାଞ୍ଜଳି ଓ ଉମର ଖୟାମଙ୍କ ରୁବାୟତର ଓଡ଼ିଆ ଅନୁବାଦ କରିବା ସହ ଶ୍ରୀମଦ ଭାଗବତ ଗୀତାକୁ ସେ ଓଡ଼ିଆ ନବାକ୍ଷରୀ ଛନ୍ଦରେ ରଚନା କରିଛନ୍ତି । 

* ହାର୍ମୋନିଅମ୍‌ରେ ତୋଡ଼ି
* ଗର୍ଭଗୃହ
* ମନ୍ତ୍ରପାଠ
* ଦୂରତ୍ୱର ଭ୍ରମ
* ବଂଶ  
* ଲୁବ୍ଧକର ତିନି ପ୍ରହର
* ଖୁଣୀ ଅପ୍ସରା
* ନାସ୍ତିକର ଭକ୍ତିକବିତା
* ନିର୍ବାଚିତ କବିତା
* ଦେଶ
* ପର୍ବ
* ନର୍କରେ ଗୋଟିଏ ଋତୁ
* ସ୍ଥଳପୁରାଣ
* କାରୁଣ୍ୟର ଶିଳ୍ପ ୨୦୨୪
* ଅପାର୍ଥିବ ପ୍ରେମକବିତା
* ଓମର୍‌ଖୟାମ ରୁବାୟତ
* ସାଇଚିନ୍ତାମଣି
* ଆଧୁନିକତାର ପରମ୍ପରା
* ଆଧୁନିକତାର ସମକାଳ
* ସଭ୍ୟତା ଓ ସାହିତ୍ୟ
* ଓଡ଼ିଆ ଜାତିର ଜୀବନକଥା
* ଅର୍ଥ ସେ ଦ୍ରୋହ (ହିନ୍ଦୀ)
* ପ୍ରାର୍ଥନା କେଲେୟେ ଜରୁରୀ ଶବ୍ଦ (ହିନ୍ଦୀ)

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ୧୯୯୯ (ଗର୍ଭଗୃହ) 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୯୩ (ମନ୍ତ୍ରପାଠ) 
* ବିଷୁବ ପୁରସ୍କାର, ୨୦୨୦ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
* ମୂର୍ତ୍ତିଦେବୀ ପୁରସ୍କାର, ୨୦୧୩ (ବଂଶ)
* ଝଙ୍କାର ପୁରସ୍କାର (କବିତା), ୧୯୯୩(ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
* ଗଙ୍ଗାଧର ଜାତୀୟ ସମ୍ମାନ, ୨୦୦୮ 
* ସାରଳା ସମ୍ମାନ, ୨୦୧୬
* ଶାରଳା ପୁରସ୍କାର, (ହାରମୋନିଅମରେ ତୋଡ଼ି, ୧୯୯୫)
* ଗୋକର୍ଣ୍ଣିକା ପୁରସ୍କାର
* ଜଷ୍ଟିସ ଦୀପକ ମିଶ୍ର ସାହିତ୍ୟ ସମ୍ମାନ - ୨୦୨୬( ଉତ୍କଳ ସାହିତ୍ୟ ସମାଜ ପ୍ରଦତ୍ତ )
## ଆଧାର 
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:ଶାରଳା ପୁରସ୍କାର ବିଜେତା
ଶ୍ରେଣୀ:ସାରଳା ସମ୍ମାନ ସମ୍ମାନିତ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଗଙ୍ଗାଧର ଜାତୀୟ ସମ୍ମାନ ସମ୍ମାନିତ
ଶ୍ରେଣୀ:ଓଡ଼ିଆ ସାହିତ୍ୟିକ
ଐଶାଣେଶ୍ୱର ଶିବ ମନ୍ଦିର

**ଐଶାଣେଶ୍ୱର ଶିବ ମନ୍ଦିର** ଓଡ଼ିଶାର ଭୁବନେଶ୍ୱରରେ ଥିବା ଭଗବାନ ଶିବଙ୍କ ନିମନ୍ତେ ୧୩ଶ ଶତକରେ ନିର୍ମିତ ଏକ ପୁରାତନ ହିନ୍ଦୁ ମନ୍ଦିର । ଏହି ମନ୍ଦିରଟି ପୁରୁଣା ଭୁବନେଶ୍ୱରରସ୍ଥିତ ଶ୍ରୀରାମ ନଗରର ମୁନିସିପାଲ କର୍ପୋରେସନ ଡାକ୍ତରଖାନା ପରିସରରେ ଅବସ୍ଥିତ । ଏହା ଲିଙ୍ଗରାଜ ମନ୍ଦିରର ପଶ୍ଚିମ ପାଚେରି ନିକଟରେ ଅବସ୍ଥିତ । ଏଥିରେ ନିରନ୍ତର ପୂଜା ହୋଇଥାଏ ଓ ଦେବ-ବେଦି ପୂର୍ବ ଦିଗକୁ ମୁହାଁଇଛି ।

## ମନ୍ଦିର ପରିସର 
ଏଠାରେ ପୂଜିତ ଦିଅଁ ଶିବଲିଙ୍ଗଯାହାଙ୍କ ଚାରିପାଖରେ ଗୋଲାକାର ଯୋନିପୀଠ ଧାରକ ରହିଛି । ଜାଗର, *ଜଳାଭିଷେକ*, *ରୁଦ୍ରାଭିଷେକ*, ସଙ୍କ୍ରାନ୍ତି ଆଦି ଏହି ମନ୍ଦିରରେ ପାଳନ କରାଯାଇଥାଏ । ଶିବରାତ୍ରିର ୬ଷ୍ଠ ଦିନରେ ଲିଙ୍ଗରାଜଙ୍କର ବିଗ୍ରହ ଏଠାକୁ ଅଣାଯାଇଥାଏ ।

## ଇତିହାସ 
ଏହା କଳିଙ୍ଗ ସ୍ଥାପତ୍ୟ କଳାର ସପ୍ତରଥ ଶୈଳିରେ ତିଆରି ଯାହା ୧୩ ଶ ଶତକରେ ତିଆରି ହୋଇଥିଲା ଓ ମେଘେଶ୍ୱର ମନ୍ଦିର ସହ ଏହାର ସମାନତା ଦେଖିବାକୁ ମିଳିଥାଏ । କେତେକ ନିର୍ମାଣଶୈଳିରୁ ଏହା ଗଙ୍ଗମାନଙ୍କ ଦେଇ ନିର୍ମିତ ହୋଇଥିବାର ଆଭାସ ମିଳିଥାଏ ।

## ନିର୍ମାଣ ଶୈଳି 
ଏହି ମନ୍ଦିର କଳିଙ୍ଗ ସ୍ଥାପତ୍ୟ କଳାରେ ଓ ଧୁସର ବାଲିପଥରରେ  ନିର୍ମିତ । "ତଳଜଙ୍ଘ" ଓ "ଉପର ଜଙ୍ଘ" "ଖାକରା ମୁଣ୍ଡି* ଓ "ପିଠା ମୁଣ୍ଡି" ଶୈଳିରେ ନିର୍ମିତ । ପୀଠଟିରେ ତିନୋଟି ଆଧାର ରହିଛି ଯାହା ଖାକରା ମୁଣ୍ଡି ଶ୍ରେଣିରେ ସଜା ହୋଇଛି । ଅନୁରଥ ପାଗ ଶୈଳିରେ ଏହା ଉପରେ ପଦ୍ମ ତଥା "କାନିକା ପାଗ"ରେ ୧୦ ଗୋଟି ଭୂମି ଅମ୍ଳ ରହିଛି । ଦୁଇଟି "ଉଦ୍ୟତ" ସିଂହ ଏହାର "ଗଣ୍ଡି" ଓ "ରହପାଗ"ରେ ରହିଛନ୍ତି । "ଗଣ୍ଡି"ର ପାଦ ଦେଶରେ ସାମନା କାନ୍ଥରେ ଏକ ଛୋତ "ରେଖା ଅଙ୍ଗଶିଖର" ରହିଛି ।

ଦୁଆର ବନ୍ଧସବୁରେ ବାହାରୁ ଭିତର ଯାଏଁ "ପୁଷ୍ପ ଶାଖା", "ପତ୍ର ଶାଖା", "ଲତା ଶାଖା"ରେ ସଜା ହୋଇଛି । ଦୁଆରବନ୍ଧର ପାଦଦେଶରେ ଉଭୟ ପାଖରେ ଖାକରା ମୁଣ୍ଡିସବୁ ଅଛି । ଏଠାର ଅଧିଷ୍ଠାତ୍ରୀ ଦେବୀ "ଲଲାଟବିମ୍ବ ଗଜଲକ୍ଷ୍ମୀ" ଲଳିତାସନରେ ବସିଛନ୍ତି । ଦୁଆରବନ୍ଧର ଉପରେ *ନବଗ୍ରହ'' ଶ୍ରେଣି ରହିଛନ୍ତି, ପ୍ରଟିଟି ଗ୍ରହ ଏକ ଆସନ ଉପରେ ଅଧୀଷ୍ଠିତ । "ସୂର୍ଯ୍ୟ" ଉଭୟ ହାତରେ ପଦ୍ମ ଧରିଛନ୍ତି ଓ "କେତୁ" ଏକ ସାପ ହାତରେ ଧରିଥାନ୍ତି । ଏହା ଭୁବନେଶ୍ୱର ମୁନିସିପାଲ କର୍ପୋରେସନ ଦେଇ ପରିଚାଳିତ । ଏହା ଭଲଭାବରେ ସଂରକ୍ଷିତ ହୋଇରହିଛି ।

## ଆହୁରି ଦେଖନ୍ତୁ 
* ଭୁବନେଶ୍ୱରରେ ଥିବା ମନ୍ଦିରମାନଙ୍କର ତାଲିକା

## ଟୀକା 
## ଆଧାର 
* 

ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ଶିବ ମନ୍ଦିର
କୁକୁଡ଼ାଙ୍ଗ

**କୁକୁଡ଼ାଙ୍ଗ ଗାଁ** ଓଡ଼ିଶାର ଅନୁଗୋଳ ଜିଲ୍ଲାର ବଅଁରପାଳ ବ୍ଲକ ଅନ୍ତର୍ଗତ ଅନୁଗୋଳ ଥାନା ଅଧୀନରେ ଥିବା ଏକ ଗାଆଁ ।

## ଗମନାଗମନ 
ଏହା ବଅଁରପାଳ ନିକଟରେ ଅବସ୍ଥିତ । ଏହା ଅନୁଗୋଳଠାରୁ ୯ କି.ମି. ଦୂରରେ ଅବସ୍ଥିତ ।

## ବିଶେଷତା 
## ଶିକ୍ଷା 
### ବିଦ୍ୟାଳୟ 
ଏହି ଗ୍ରାମରେ ଦୁଇଟି ପ୍ରାଥମିକ, ଗୋଟିଏ ମାଧ୍ୟମିକ ଓ ଗୋଟିଏ ଉଚ୍ଚବିଦ୍ୟାଳୟ ଅଛି ।

## ଅନ୍ୟାନ୍ୟ 
## ପର୍ଯ୍ୟଟନ 
ଏହି ଗାଆଁରେ ଗ୍ରାମଦେବତୀ ଗ୍ରାମେଶ୍ୱରୀଙ୍କ ପୀଠ ସହ ହନୁମାନ ମନ୍ଦିର, ରାଧାକୃଷ୍ଣ ମନ୍ଦିର, କାଳୀ ମନ୍ଦିର, ଚନ୍ଦ୍ରଶେଖର ଶିବ ମନ୍ଦିର ଓ ରାଧାକୃଷ୍ଣ ମଠ ଅଛି । ଏଠାରେ ପ୍ରତିବର୍ଷ ଦୋଳ ପୂର୍ଣ୍ଣିମା, ମେରୁ ସଂକ୍ରାନ୍ତି ଓ ଶ୍ରୀରାମ ନବମୀ ଅନୁଷ୍ଠିତ ହୋଇଥାଏ । ଏହି ଗ୍ରାମରେ ଥିବା ନିର୍ଜୀବ ଚିଡ଼ିଆଖାନା ଦେଖିବାକୁ ବହୁତ ଲୋକ ଆସନ୍ତି ।

## ଆହୁରି ଦେଖନ୍ତୁ 
* ବଅଁରପାଳ
* ଅନୁଗୋଳ
* ଅନୁଗୋଳ ଜିଲ୍ଲା

## ଆଧାର 
ଶ୍ରେଣୀ:ଅନୁଗୋଳ ଜିଲ୍ଲା
ଶ୍ରେଣୀ:ଅନୁଗୋଳ ଜିଲ୍ଲାର ଗାଆଁ ଓ ସହର
ଶ୍ରେଣୀ:ଓଡ଼ିଶାର ଗାଆଁ ଓ ସହର
ବେଣୀପୁର

**ବେଣୀପୁର ଗାଁ** ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାର ଡେରାବିଶ ବ୍ଲକ ଅନ୍ତର୍ଗତ ନିକିରାଇ ଥାନା ଅଧୀନରେ ଥିବା ଏକ ଗାଆଁ । 

## ଗମନାଗମନ 
ଏହା ଡେରାବିଶ ନିକଟରେ ଅବସ୍ଥିତ । ଏହା କେନ୍ଦ୍ରାପଡ଼ାଠାରୁ ୧୭ କି.ମି. ଦୂରରେ ଅବସ୍ଥିତ ।

## ବିଶେଷତା 
ଏହି ଗ୍ରାମ ନିକଟରେ ବିରୂପା ନଦୀ ବହି ଯାଇଛି ।

## ଶିକ୍ଷା 
### ବିଦ୍ୟାଳୟ 
ଏହି ଗ୍ରାମରେ ଗୋଟିଏ ପ୍ରାଥମିକ, ଗୋଟିଏ ମାଧ୍ୟମିକ ଓ ଗୋଟିଏ ଉଚ୍ଚବିଦ୍ୟାଳୟ ଅଛି ।

## ଅନ୍ୟାନ୍ୟ 
## ପର୍ଯ୍ୟଟନ 
ଏହି ଗାଆଁରେ *ଗ୍ରାମ ଦେବତୀ ଜାଗୁଳେଇଙ୍କ ମନ୍ଦିର ସହ ଜଗନ୍ନାଥ ମନ୍ଦିର, ବିରୁପାକ୍ଷ ଶିବ ମନ୍ଦିର ଓ ହନୁମାନ ମନ୍ଦିର* ଅଛି । 

## ଆଧାର 
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଗାଆଁ ଓ ସହର
କୃଷ୍ଣ (ବହୁବିକଳ୍ପ)

**କୃଷ୍ଣ** ସଂସ୍କୃତରେ (*kṛṣṇa*)ମାନେ 'କଳା' ବା 'ଗାଢ ନୀଳ' । ଏହା ଏହିସବୁକୁ ମଧ୍ୟ ବୁଝାଇଥାଏ: 

* କୃଷ୍ଣ, ଭଗବାନ ଶ୍ରୀକୃଷ୍ଣ ।
* କୃଷ୍ଣ ଜନ୍ମାଷ୍ଟମୀ ହିନ୍ଦୁ ପର୍ବ ।
ଗାୟତ୍ରୀ ସରାଫ

**ଗାୟତ୍ରୀ ସରାଫ** (୧୭ ଅଗଷ୍ଟ ୧୯୫୨) ଜଣେ ଭାରତୀୟ ଓଡ଼ିଆ-ଭାଷୀ ଗାଳ୍ପିକା ଓ ଶିକ୍ଷୟତ୍ରୀ । ୨୦୧୭ ମସିହାରେ ସେ ନିଜ ଗଳ୍ପ ସଂକଳନ "*ଇଟାଭାଟିର ଶିଳ୍ପୀ*" ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ଜଣେ ପ୍ରଧାନ ଶିକ୍ଷୟତ୍ରୀ ଭାବରେ ସେ ପାଟଣାଗଡ଼ ବାଳିକା ଉଚ୍ଚବିଦ୍ୟାଳୟରୁ ଅବସର ଗ୍ରହଣ କରିସାରିଛନ୍ତି । ୨୦୧୫ ମସିହାରେ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀର ଉପସଭାନେତ୍ରୀ ଭାବରେ ମନୋନୀତ କରାଯାଇଛି । "*ଆଲୋକିତ ଅନ୍ଧାର*" ତାଙ୍କ ପ୍ରକାଶିତ ପ୍ରଥମ ଗଳ୍ପ ସଂକଳନ । ଏହା "ଆତ୍ମ ପ୍ରକାଶନୀ, ବଲାଙ୍ଗୀର"ଦ୍ୱାରା ୧୯୮୮ ମସିହାରେ ପ୍ରକାଶିତ ହୋଇଥିଲା ଓ ଅସିତ ମୁଖାର୍ଜୀ ବହିଟିର ପ୍ରଚ୍ଛଦ ଚିତ୍ର ଅଙ୍କନ କରିଥିଲେ ।

## ରଚନାବଳୀ 
### ଗଳ୍ପ ସଙ୍କଳନ 
* ସ୍ମୃତିର ଚିତ୍ରନଦୀ (୨୦୦୭)
* ନୀଳ ଜହ୍ନର ଜୁଇ (୨୦୦୬)
* ବାପା ଭଲ ଅଛନ୍ତି (୨୦୦୩)
* ପ୍ରେମିକା ପରି କେହି ଜଣେ (୧୯୯୮)
* ନିଜସ୍ୱ ବସନ୍ତ (୧୯୯୬)
* ଆଇନାର ଜହ୍ନ (୧୯୯୫)
* ଆଲୋକିତ ଅନ୍ଧାର (୧୯୮୮)
* ଶେଷ ବିଦାୟର ଗୀତ
* ବର୍ଷାର ଓଢଣା ତଳେ
* ଇଟାଭାଟିର ଶିଳ୍ପୀ
* ଅନାହତ ପରମ୍ପରା(ସମ୍ପାଦନା)

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର - ୨୦୧୭( ଗଳ୍ପ ପୁସ୍ତକ ଇଟାଭାଟିର ଶିଳ୍ପୀ ପାଇଁ)
* ଝଙ୍କାର ପୁରସ୍କାର (କ୍ଷୁଦ୍ରଗଳ୍ପ), ୨୦୧୩ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ) 
* ଶ୍ରେଷ୍ଠ ଶିକ୍ଷୟତ୍ରୀ(ରାଷ୍ଟ୍ରପତି ପୁରସ୍କାର‌) - ୨୦୦୫ 
* କାଦମ୍ବିନୀ ଗଳ୍ପ ସମ୍ମାନ, ୨୦୦୭
* ସୁଚରିତା ଶ୍ରେଷ୍ଠ ଗାଳ୍ପିକ ପୁରସ୍କାର, ୧୯୯୬
* ପ୍ରଜାତନ୍ତ୍ର ସାହିତ୍ୟ ସମ୍ମାନ, ୨୦୦୦
* ଧରିତ୍ରୀ ସମ୍ମାନ
* ସୁଧନ୍ୟା ସମ୍ମାନ
* ପ୍ରଫୁଲ୍ଲ ମହାକୂଳ ସାହିତ୍ୟ ରତ୍ନ ସମ୍ମାନ, ୧୯୯୫
* ଭୁବନେଶ୍ୱର ବେହେରା ପ୍ରଜ୍ଞା ସମ୍ମାନ
* ଶ୍ରେଷ୍ଠ ଜିଲ୍ଲା ଗାଇଡ କମିଶନର ପୁରସ୍କାର

## ଆଧାର 
ଶ୍ରେଣୀ:୧୯୫୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଆ ସାହିତ୍ୟିକ
ରାମେଶ୍ୱର ମନ୍ଦିର

**ରାମେଶ୍ୱର ମନ୍ଦିର** ଓଡ଼ିଶାର ଭୁବନେଶ୍ୱରରେ ଥିବା ଏକ ଶିବ ମନ୍ଦିର । ଏହା ନବମ ଶତାଦ୍ଦୀର ଏକ ଶୈବ ମନ୍ଦିର। ଭଗବାନ ରାମ ରାବଣର ବଦ୍ଧ କରିସାରିବା ପରେ ଏହି ବାଟ ଦେଇ ଆସୁଥିବା ସମୟରେ ମାତା ସୀତା ଶିବ ପୂଜା କରିବା ପାଇଁ ମନସ୍ଥ କରିବରୁ ଶ୍ରୀରାମ ଏଠାରେ ଏକ ଶିବଲିଙ୍ଗ ପ୍ରତିଷ୍ଠା କରିଥିଲେ । ଏହା ମାଉସୀ ମା ମନ୍ଦିର ନାମରେ ବି ଜଣାଶୁଣା ଏହିଠାରେ ଲିଙ୍ଗରାଜଙ୍କ ରୁକୁଣା ରଥ ଅଶୋକାଷ୍ଟମୀଠାରୁ ୪ ଦିନ ପର୍ଯ୍ୟନ୍ତ ରହିଥାଏ ।

## ପ୍ରତିଚ୍ଛାୟା 

Image:Rameshwar lingaraja.jpg
Image:Maausi maa.jpg
Image:Rameshwar3.jpg
Image:Rama eshwar.jpg
Image:Rameshvara.jpg

## ଆଧାର 
ଶ୍ରେଣୀ:ଓଡ଼ିଶାର ଶିବ ମନ୍ଦିର
ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର
ମେଘେଶ୍ୱର ମନ୍ଦିର

**ମେଘେଶ୍ୱର ମନ୍ଦିର ** ଓଡ଼ିଶାର ଭୁବନେଶ୍ୱରରେ ଥିବା ଏକ ଶିବ ମନ୍ଦିର । ଏହା ଭୁବନେଶ୍ୱର ଟଙ୍କପାଣୀଠାରେ ଅବସ୍ଥିତ ।

ଫାଇଲ:Megheswar temple.jpg|ମେଘେଶ୍ୱର ମନ୍ଦିର ଦ୍ୱାର
ଫାଇଲ:Megheswar Temple old bell.jpg|ମନ୍ଦିର ମଧ୍ୟରେ ଥିବା ପୁରୁଣା ଘଣ୍ଟି
ଫାଇଲ:Megheswar Temple.jpg|ମନ୍ଦିର କାରୁକାର୍ଯ୍ୟ

## ଆଧାର 
ଶ୍ରେଣୀ:ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଶ୍ରେଣୀ:ଭୁବନେଶ୍ୱରରେ ଥିବା ହିନ୍ଦୁ ଧର୍ମସ୍ଥଳ
ଶ୍ରେଣୀ:ଶିବ ମନ୍ଦିର
ମଦନେଶ୍ୱର ମନ୍ଦିର

**ମଦନେଶ୍ୱର ମନ୍ଦିର** ଭୁବନେଶ୍ୱରରେ ଥିବା ଏକ ଶୈବ ମନ୍ଦିର। ଏହା ଦ୍ୱାଦଶ ଶତାବ୍ଦୀରେ ନିର୍ମିତ ହେଇଥିଲା । ଏହା ଶିଶୁପାଳଗଡର ସନ୍ତରାପୁରଠାରେ ଅବସ୍ଥିତ । ଏଠାରେ ଶିବଲିଙ୍ଗ ସହ ଯୋନିପୀଠ ମଧ୍ୟ ରହିଛି । ମୁଖ୍ୟ ମନ୍ଦିର ଅନେକ ଆଗରୁ ଭଗ୍ନ ହେଇଯାଇଥିବା ବେଳେ ପ୍ରଭାଗ ଅଂଶ ରହିଛି । ମନ୍ଦିରର ଉତ୍ତର , ପଶ୍ଚିମ ଓ ପୂର୍ବ ଦିଗରେ ବାସଗୃହ ସବୁ ରହିଥିବା ବେଳେ ଦକ୍ଷିଣରେ ରାସ୍ତା ରହିଛି । ମନ୍ଦିର ପୂର୍ବ ଦିଗକୁ ମୁଖ କରି ରହିଥିଲା । ପ୍ରଭାଗ ଅଂଶକୁ ମରାମତି କରାଯିଛି । 

## ଆଧାର 
* Book: Lesser Known Monuments of Bhubaneswar by Dr. Sadasiba Pradhan ()

## ବାହାର ଆଧାର 
* www.eodissa.com
* http://www.ignca.gov.in/asi_reports/orkhurda113.pdf

ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ଶିବ ମନ୍ଦିର
ଶ୍ରେଣୀ:ଭୁବନେଶ୍ୱରରେ ଥିବା ହିନ୍ଦୁ ଧର୍ମସ୍ଥଳ
ବରୁଣେଇ ମନ୍ଦିର

thumb|ବରୁଣେଇ ଓ କରୁଣେଇ
**ମା ବରୁଣେଇ ମନ୍ଦିର** ଖୋର୍ଦ୍ଧାର ପ୍ରସିଦ୍ଧ ବରୁଣେଇ ପାହାଡ଼ ଏକ ପ୍ରମୁଖ ଦର୍ଶନୀୟ ସ୍ଥାନ । କୁଣ୍ଡାପଥରରେ ଭର୍ତ୍ତି ଏହି ପାହାଡ଼ର ଦୈର୍ଘ୍ୟ ୭ କିମି ଓ ପ୍ରସ୍ଥ ୮୦୦ ମିଟର । ପାହାଡ଼ର ଉଚ୍ଚତା ପ୍ରାୟ ୩୦୪.୮ ମିଟର ।
## ବରୁଣେଇ ମନ୍ଦିର 
ବରୁଣେଇପାହାଡ଼ର କଟି ଦେଶରେ ୧୫୦ ଫୁଟ ଉଚ୍ଚତାରେ ମା’ ବରୁଣେଇଙ୍କ ମନ୍ଦିର ଅବସ୍ଥିତ । ଏହି ମନ୍ଦିରରେ ପୂଜା ପାଉଥିବା ଦୁଇ ଭଉଣୀ ବା ଦୁଇ ଦେବୀ ହେଲେ ବରୁଣେଇ ଓ କରୁଣେଇ । କଳାମୁଗୁନି ପଥରରେ ନିର୍ମିତ ବରୁଣେଇ ସିଂହାସନର ବାମପଟେ ଓ କରୁଣେଇ ଡାହାଣ ପାର୍ଶୱରେ ବିରାଜମାନ । ଯୁଦ୍ଧ ବେଶରେ ସଜ୍ଜିତ ପ୍ରତ୍ୟେକ ମୂର୍ତ୍ତିର ଉଚ୍ଚତା ୧୮ଇଞ୍ଚ । ଅଦଲ କୁଣ୍ଡ ଝରଣା ଦେବୀଙ୍କ ନାଭିସ୍ଥଳ ଦେଇ ପାଦତଳକୁ ବହିଯାଇଛି । ଏହାର ଜଳ ପାଦୁକା ଭାବେ ବ୍ୟବହାର କରାଯାଏ । ଏହି ପୀଠରେ ଦୈନିକ ପିଠା ଓ କ୍ଷୀରି ଭୋଗ କରାଯାଏ । ରଜ ପର୍ବ ସମୟରେ ୪ଦିନ ବ୍ୟାପି ଏଠାରେ ଏକ ବିରାଟ ମେଳା ଅନୁଷ୍ଠିତ ହେବା ସହ ଦେବୀଙ୍କ ସ୍ୱତନ୍ତ୍ର ପୂଜାର୍ଚ୍ଚନା କରାଯାଇଥାଏ ।

## କିମ୍ବଦନ୍ତୀ
କିମ୍ବଦନ୍ତୀ ଅନୁଯାୟୀ ଦୁଇଦେବୀ ଇଂରେଜ ସରକାରଙ୍କ ବିରୁଦ୍ଧରେ ଓଡ଼ିଶାର ଗଜପତିଙ୍କ ସହାୟତା କରିଥିଲେ । ଦୁଇ ଭଉଣୀ ଦୁର୍ଗ ମଧ୍ୟରେ ରହି ସଂକୀର୍ଣ୍ଣ ପ୍ରାଚୀର ମଧ୍ୟରେ ପ୍ରବେଶ କରୁଥିବା ଇଂରେଜ ସୈନ୍ୟମାନଙ୍କୁ ହତ୍ୟା କରୁଥିଲେ । ଇଂରେଜମାନେ ଏହା ଜାଣିପାରି ଦୁଇ ମୂର୍ତ୍ତୀଙ୍କୁ ଅପବିତ୍ର କରି ଶକ୍ତିହୀନ କରିବାରେ ସଫଳ ହେବା ପରେ ଗଜପତି ପରାଜିତ ହୋଇଥିଲେ । । 
 
ପୌରାଣିକ କିମ୍ବଦନୀ ବହନ କରୁଥିବା ଅନ୍ୟ ଦର୍ଶନୀୟ ସ୍ଥାନ ଗୁଡ଼ିକ ହେଲା: ପାଣ୍ଡବ ଗୂହା, ପାଣ୍ଡବ ଗୁମ୍ଫା ଓ ପାଣ୍ଡବ ହରା।

*ପାଣ୍ଡବ ହରା: ପାଣ୍ଡବ ଓ କୌରବଙ୍କ ମଧ୍ୟରେ ହୋଇଥିବା ପଶାଖେଳରେ ପାଣ୍ଡବମାନେ ହାରିଯାଇଥିବାରୁ ଏହା ପାଣ୍ଡବହରା ଭାବେ ନାମିତ । ଶ୍ରୀରାମଚନ୍ଦ୍ର ବନବାସ ସମୟରେ ବରୁଣେଇରେ ଅବସ୍ଥାନ କରୁଥିବାବେଳେ ବିରାଜମାନ କରୁଥିବା ପଥରଟି ଶ୍ରୀରାମ ପଥର ଭାବେ ପରିଚିତ । । ଦେବୀ ସୀତା ରୋଷେଇସାରି ଏହି ସ୍ଥାନରେ ହାଣ୍ଡି ଧୋଇ କହିଥିଲେ ଯେ, ସୃଷ୍ଟି ଥିଲା ପର୍ଯ୍ୟନ୍ତ ଏଠାରେ ପାଣି ଶୁଖିବ ନାହିଁ ପ୍ରଚଣ୍ଡ ଗ୍ରୀଷ୍ମରେ ମଧ୍ୟ ଏଠାରେ ପାଣି ଶୁଖୁନଥିବାର ଲୋକମୁଖରୁ ଶୁଣିବାକୁ ମିଳେ ।

## ଆଧାର 
ଶ୍ରେଣୀ:ଖୋର୍ଦ୍ଧା ଜିଲ୍ଲାର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ଦେବୀ ମନ୍ଦିର
ରାଜାରାଣୀ ମନ୍ଦିର

**ରାଜାରାଣୀ ମନ୍ଦିର** ଓଡ଼ିଶାର ଭୁବନେଶ୍ୱରରେ ଥିବା ଏକ ଶିବ ମନ୍ଦିର । ଏହା ସୋମବଂଶୀ ଶାସକଙ୍କଦ୍ୱାରା ଏକାଦଶ ଶତାବ୍ଦୀରେ ନିର୍ମାଣ କରାଯାଇଥିଲା । ସେହି ସମୟରେ ଏହା *ଇନ୍ଦ୍ରେଶ୍ୱର ମନ୍ଦିର* ନାମରେ ପରିଚିତ ଥିଲା ।
## ବିବରଣୀ 
ରାଜାରାଣୀ ମନ୍ଦିର ହଳଦିଆ ଓ ନାଲି ରଙ୍ଗ ମିଶ୍ରିତ ବାଲିପଥରରେ ନିର୍ମିତ, ଯାହାକୁ *ରାଜାରାଣୀୟ ପଥର* କୁହାଯାଇଥାଏ । ଗର୍ଭଗୃହ ରେଖା ଶୈଳୀ ଏବଂ ଜଗମୋହନ ପିଢ଼ା ଶୈଳୀରେ ନିର୍ମିତ । ରାଜାରାଣୀ ମନ୍ଦିର ପଞ୍ଚରଥ ଶୈଳୀରେ ତିଆରି ହୋଇଛି । ଏହି ମନ୍ଦିର ପୁରୀର ଜଗନ୍ନାଥ ମନ୍ଦିରର ସମକାଳୀନ ଅଟେ । ବର୍ତ୍ତମାନ ଭାରତୀୟ ପ୍ରତ୍ନତତ୍ତ୍ୱ ସର୍ବେକ୍ଷଣ ବିଭାଗ ରାଜାରାଣୀ ମନ୍ଦିରର ରକ୍ଷଣାବେକ୍ଷଣ କରୁଅଛି ।
## ପର୍ବପର୍ବାଣି 
ଓଡ଼ିଶା ସରକାରଦ୍ୱାରା ପ୍ରତିବର୍ଷ ଜାନୁଆରୀ ୧୮ରୁ ୨୦ ତାରିଖ ପର୍ଯ୍ୟନ୍ତ ରାଜାରାଣୀ ମନ୍ଦିରରେ ରାଜାରାଣୀ ସଙ୍ଗୀତ ମହୋତ୍ସବ ଅନୁଷ୍ଠିତ କରାଯାଏ । ଭାରତର ବିଭିନ୍ନ ଅଞ୍ଚଳରୁ ସଙ୍ଗୀତଶିଳ୍ପୀ ଏଥିରେ ସଙ୍ଗୀତ ପରିବେଷଣ କରିଥାନ୍ତି ।
## ଚିତ୍ରାବଳୀ 

ଫାଇଲ:Rajarani Temple2.jpg|ରାଜାରାଣୀ ମନ୍ଦିର କାରୁକାର୍ଯ୍ୟ
ଫାଇଲ:Rajarani Temple1.jpg|ରାଜାରାଣୀ ମନ୍ଦିର ମୁଖ୍ୟ ଦ୍ୱାର
ଫାଇଲ:Rajarani temple plan.jpg|ମନ୍ଦିର ନକ୍ସା 

## ଆଧାର 
ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ଶିବ ମନ୍ଦିର
ଶ୍ରେଣୀ:ଇତିହାସ
ଅମରେନ୍ଦ୍ର ମହାନ୍ତି

**ଅମରେନ୍ଦ୍ର ମହାନ୍ତି** (୬ ଫେବୃଆରୀ ୧୯୫୮ - ୧୭ ମଇ ୨୦୨୧), ଜଣେ ଓଡ଼ିଆ ସଙ୍ଗୀତ ନିର୍ଦ୍ଦେଶକ ଓ ଗାୟକ ଥିଲେ । *ବୁଲୁ ଭାଇ* ଭାବରେ ସେ ପରିଚିତ ଥିଲେ । 

## ବ୍ୟକ୍ତିଗତ ଜୀବନ 
ଅମରେନ୍ଦ୍ର ୧୯୫୮ ମସିହାରେ କେନ୍ଦ୍ରାପଡ଼ାରେ ଜନ୍ମଗ୍ରହଣ କରିଥିଲେ । କଟକର ପ୍ୟାରୀମୋହନ ଏକାଡେମୀରୁ ସେ ସ୍କୁଲ ଶିକ୍ଷା ଗ୍ରହଣ କରିଥିଲେ । ବାଳକୃଷ୍ଣ ଦାଶ, ସୁନନ୍ଦା ପଟ୍ଟନାୟକ ଓ ହରେକୃଷ୍ଣ ମହାନ୍ତିଙ୍କଠାରୁ ସେ ସଙ୍ଗୀତ ଶିକ୍ଷାଲାଭ କରିଥିଲେ ।  କରୋନାଭୂତାଣୁ ରୋଗରେ ପୀଡ଼ିତ ହୋଇ ସେ ୨୦୨୧ ମସିହା ମଇ ମାସ ୧୭ ତାରିଖରେ ଭୁବନେଶ୍ୱରର ଏକ ଘରୋଇ ଡାକ୍ତରଖାନାରେ ଚିକିତ୍ସାଧିନ ଥିବା ଅବସ୍ଥାରେ ତାଙ୍କର ପରଲୋକ ଘଟିଥିଲା ।

## ସଙ୍ଗୀତକାର ଜୀବନ 
ଆକାଶବାଣୀ କଟକରୁ ଅମରେନ୍ଦ୍ର ନିଜର ସଙ୍ଗୀତ ଜୀବନ ଆରମ୍ଭ କରିଥିଲେ । ୧୯୯୩ ମସିହାର ଚଳଚ୍ଚିତ୍ର ଶ୍ରଦ୍ଧାଞ୍ଜଳି ଥିଲା ତାଙ୍କ ସଙ୍ଗୀତ ନିର୍ଦ୍ଦେଶନାରେ ପ୍ରଥମ ଚଳଚ୍ଚିତ୍ର । ଅନେକ ଗୀତରେ ସେ ନିଜେ କଣ୍ଠଶିଳ୍ପୀ ମଧ୍ୟ ଥିଲେ ।  ଓଡ଼ିଶାରେ ସଙ୍ଗୀତ ରେକଡ଼ିଂ ଷ୍ଟୁଡ଼ିଓର ଅଭାବ ଥିବାବେଳେ ସେ କଟକରେ ନିଜ ଘରେ *ଆଶା ଷ୍ଟୁଡ଼ିଓ* ନାମରେ ଏକ ଷ୍ଟୁଡ଼ିଓ ପ୍ରତିଷ୍ଠା କରି ଗୀତ ରେକଡ଼ିଂ ଆରମ୍ଭ କରିଥିଲେ । ମହମ୍ମଦ ଅଜିଜଙ୍କ ଭଳି କଣ୍ଠଶିଳ୍ପୀ ମଧ୍ୟ ଏଠାରେ ରେକଡ଼ିଂ କରିଥିଲେ । ପତ୍ନୀ ସବିତାଙ୍କ ନିଧନ ପରେ, ଅମରେନ୍ଦ୍ର ଭୁବନେଶ୍ୱରକୁ ବିସ୍ଥାପିତ ହୋଇ, ସେଠାରେ *ଅମରେନ୍ଦ୍ର ମହାନ୍ତି ମ୍ୟୁଜିକ ଏକାଡ଼େମୀ* ପ୍ରତିଷ୍ଠା କରି ସଙ୍ଗୀତ ଶିକ୍ଷାଦାନ କରୁଥିଲେ ।

### ସମ୍ପୃକ୍ତ ଓଡ଼ିଆ କଥାଚିତ୍ର 
## ଆଧାର 
## ବାହାର ଆଧାର 
* 

ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ସଙ୍ଗୀତକାର
ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ
ବାଙ୍କୀ

thumb|ବାଙ୍କୀ ସଡ଼କର ଏକ ଦୃଶ୍ୟ
**ବାଙ୍କୀ** ଓଡ଼ିଶାର କଟକ ଜିଲ୍ଲାରେ ଅବସ୍ଥିତ ଏକ ସହର । ଏହାର ଲୋକସଂଖ୍ୟା ୨୦୦୧ ଜନଗଣନା ଅନୁସାରେ ୧୫୯୮୭ ରହିଥିଲା।
## ପର୍ଯ୍ୟଟନ 
ଚର୍ଚ୍ଚିକା ମନ୍ଦିର
ମହା ପର୍ବତ (ତୁଳସୀପୁର)

## ଆଧାର 
## ଅଧିକ ତଥ୍ୟ 
* bankiorissa.com: An website on Banki, Orissa 
* articles.timesofindia.indiatimes.com

ଶ୍ରେଣୀ:କଟକ ଜିଲ୍ଲା
ହରଗୋବିନ୍ଦ ଖୁରାନା

ଭାରତ ଜନ୍ମିତ ଆମେରିକୀୟ ଜୈବ ରସାୟନ ବିଜ୍ଞାନୀ ହରଗୋବିନ୍ଦ ଖୋରାନା ଅଖଣ୍ଡ ଭାରତର ପଞ୍ଜାବ ପ୍ରଦେଶର ରାୟପୁରରେ ୧୯୨୨ ଜାନୁଆରୀ ୯ ତାରିଖରେ ଜନ୍ମଗ୍ରହଣ କରିଥିଲେ । ବ୍ରିଟିଶ ଶାସନାଧିନ ଭାରତରେ ତାଙ୍କ ପିତା ଥିଲେ ଜଣେ କୃଷି ବିଭାଗ କିରାଣି । ଖୋରାନା ମୁଲତାନର ଡିଏଭି ସ୍କୁଲରୁ ବିଦ୍ୟାଶିକ୍ଷା ସମାପ୍ତ କରିବା ପରେ ଲାହୋର ବିଶ୍ୱବିଦ୍ୟାଳୟରୁ ବିଜ୍ଞାନରେ ସ୍ନାତକୋତ୍ତର ଉପାଧି ହାସଲ କରିଥିଲେ । ବୃତ୍ତି ପାଇ ଅଧିକ ଅଧ୍ୟୟନ ନିମନ୍ତେ ଇଂଲଣ୍ଡ ଯାଇ ସେ ଲିଭରପୁଲ ବିଶ୍ୱବିଦ୍ୟାଳୟରୁ ପି.ଏଚ.ଡି ଡିଗ୍ରି ହାସଲ କରି ଭାରତ ଫେରିଥିଲେ । ଭାରତ ସ୍ୱାଧୀନ ହେବାପରେ ୧୯୪୯ରେ ସେ ପୁଣି ଇଂଲଣ୍ଡ ଯାଇ କେମ୍ବ୍ରିଜ ବିଶ୍ୱବିଦ୍ୟାଳୟରେ ସେ ପ୍ରୋଟିନ ଓ ନ୍ୟୁକ୍ଳିକ ଏସିଡ଼ ଉପରେ ଦୁଇଜଣ ବୈଜ୍ଞାନିକ ଡି.ଡବ୍ଲ୍ୟୁ କେନର ଓ ଏ.ଆର. ଟଡ଼ଙ୍କ ସହ ମିଶି ଗବେଷଣା କଲେ । ପରେ ଅନ୍ୟତମ ବୈଜ୍ଞାନିକ ଡ. ଗର୍ଡ଼ନ ଏମ. ଶ୍ରୁମ ତାଙ୍କୁ ଭାଙ୍କୋଭର ନେଇଗଲେ, ସେଠରେ ଖୁରାନା ସ୍ୱତନ୍ତ୍ର ଭାବେ ପ୍ରୋଟିନ ଓ ନ୍ୟୁକ୍ଳିକ ଏସିଡ଼ ଉପରେ ଅଧିକ ଗବେଷଣା ଆରମ୍ଭ କଲେ । ୧୯୬୦ରେ ସେ ୱିସ୍କନସିନ ବିଶ୍ୱବିଦ୍ୟାଳୟ ଯାଇ ସେଠରେ ଥିବା ଇନଷ୍ଟିଚ୍ୟୁଟ ଅଫ ଏଞ୍ଜାଇମ ରିସର୍ଚ୍ଚରେ ଗବେଷଣା ଆରମ୍ଭ କଲେ । ଖୋରାନାଙ୍କୁ ୧୯୬୮ମସିହାରେ ଚିକିତ୍ସା କ୍ଷେତ୍ରରେ ଅନ୍ୟ ଦୁଇଜଣ ବୈଜ୍ଞାନିକଙ୍କ ମର୍ଶଲ ଡବ୍ଲ୍ୟୁ ନିରେନବର୍ଗ ଏବଂ ରବର୍ଟ ଡବ୍ଲ୍ୟୁ ହୋଲିଙ୍କ ସହିତ ନୋବେଲ ପୁରସ୍କାରରେ ସମ୍ମାନିତ କରାଯାଇଥିଲା । ରା. ଏନ୍. ଏ.ରେ ନ୍ୟୁକ୍ଳିଓଟାଇଡ଼ ସିକ୍ୱେନ୍ସର ରହସ୍ୟକୁ ଉଦ୍ଘାଟନ କରିବା ଏବଂ ଜେନେଟିକ କୋଡ଼କୁ ଜାଣିବା ପାଇଁ ତାଙ୍କୁ ନୋବେଲ ପୁରସ୍କାର ପ୍ରଦାନ କରାଯାଇଥିଲା । ସେହି ସମୟରେ ସେ ଭିସ୍କୋସିନ ବିଶ୍ୱବିଦ୍ୟାଳୟରେ କାର୍ଯ୍ୟ କରୁଥିଲେ । ସେ ମା.ଇ.ଟେ.ର ଆଲଫ୍ରେଡ଼ ପି. ସୋଲାନ ପ୍ରଫେସର ଅଫ ବାୟୋଲୋଜି ଆଣ୍ଡ କେମିଷ୍ଟ୍ରିରେ ସେ କିଛି ଦିନ ଅଧ୍ୟାପନା କରିଥିଲେ । ତାଙ୍କୁ ନ୍ୟାସନାଲ ମେଡାଲ ଅଫ ସାଇନ୍ସ ପ୍ରଦାନ କରାଯାଇଥିଲା । ସ୍କ୍ରିପ ରିସର୍ଚ୍ଚ ଇନଷ୍ଟିଚ୍ୟୁଟର ବୋର୍ଡ ଅଫ ସାଇଣ୍ଟିଫିକ ଗଭର୍ଣ୍ଣରର ସେ ସଦସ୍ୟ ଥିଲେ । ୧୯୫୨ରେ ସେ ଏସଦର ଏଲିଜାବେଥ ସିବ୍ଲରଙ୍କୁ ବିବାହ କରିଥିଲେ । ୧୯୬୬ରେ ସେ ଆମେରିକାର ନାଗରିକତ୍ୱ ଗ୍ରହଣ କରିଥିଲେ । ୯ ନଭେମ୍ବର ୨୦୧୧ରେ ସେ ଦେହତ୍ୟାଗ କରିଥିଲେ ।

## ଆଧାର 
## ବାହାର ଆଧାର 
ଶ୍ରେଣୀ:୧୯୨୨ ଜନ୍ମ
ଶ୍ରେଣୀ:୨୦୧୧ ମୃତ୍ୟୁ
ଶ୍ରେଣୀ:ବୈଜ୍ଞାନିକ
ଶ୍ରେଣୀ:ନୋବେଲ ପୁରସ୍କାର
ଗୁରୁକୃଷ୍ଣ ଗୋସ୍ୱାମୀ

**ଗୁରୁକୃଷ୍ଣ ଗୋସ୍ୱାମୀ** (ଜନ୍ମ ୭ ନଭେମ୍ବର ୧୯୩୪ - ୬ ମଇ ୨୦୧୮) ଓଡ଼ିଆ କଥାଚିତ୍ର ଜଗତର ଜଣେ ସଂଳାପ ଲେଖକ, କବି ଓ ଗୀତିକାର ଥିଲେ । ଅର୍ଦ୍ଧଶତାବ୍ଦୀରୁ ଉର୍ଦ୍ଧ ସମୟଧରି, ସେ ଆକାଶବାଣୀ, ଦୂରଦର୍ଶନ, ଚଳଚ୍ଚିତ୍ର ଓ ଆଲବମ ପାଇଁ ପ୍ରାୟ ୨,୦୦୦ ଗୀତରଚନା କରିଥିଲେ । ଓଡ଼ିଆ ଗାୟିକା ଆରତୀ ଗୋସ୍ୱାମୀ ଥିଲେ ତାଙ୍କ ଜୀବନସାଥୀ । 

## ସଂକ୍ଷିପ୍ତ ଜୀବନୀ 
ଗୁରୁକୃଷ୍ଣ  ୭ ନଭେମ୍ବର ୧୯୩୪ ମସିହାରେ ମୟୂରଭଞ୍ଜ ଜିଲ୍ଲାର ନୂଆଗାଁଠାରେ ଜନ୍ମ ନେଇଥିଲେ । ମାମୁଁଘରେ ସେ ବଢିଥିଲେ । ଅଜାଙ୍କର ସଙ୍ଗୀତ ପ୍ରତି ଭଲପାଇବା ଥିଲା । ନାତି ଗୁରୁକୃଷ୍ଣଙ୍କୁ ସେ ସଙ୍ଗୀତ ଶିଖାଇଥିଲେ । ସେ ବାଞ୍ଛାନିଧୀ ପଣ୍ଡା ଓ କ୍ଷୀତିଶ ଚନ୍ଦ୍ର ମୈତ୍ରଙ୍କଠାରୁ ସଙ୍ଗୀତ ଶିକ୍ଷାଗ୍ରହଣ କରିଥିଲେ । ଗୁରୁକୃଷ୍ଣ ପ୍ରଥମେ ଜଣେ ଗାୟକ ହେବାକୁ ଇଚ୍ଛା କରିଥିଲେ । କିନ୍ତୁ ୧୯୫୨ ମସିହାରେ କଲେଜରେ ପଢୁଥିବା ସମୟରେ ଶାନ୍ତନୁ ମହାପାତ୍ରଙ୍କ ପ୍ରୋତ୍ସାହାନରେ ଗୀତରଚନା ଆରମ୍ଭ କରିଥିଲେ ଓ ୧୯୫୬ରୁ ଆକାଶବାଣୀର ଜଣେ ସ୍ୱୀକୃତିପ୍ରାପ୍ତ ଗୀତିକାର ମାନ୍ୟତା ହାସଲ କରିଥିଲେ । ୧୯୮୬ ମସିହାରୁ ସେ ଆକାଶବାଣୀର ଜଣେ ସ୍ୱୀକୃତିପ୍ରାପ୍ତ ସଙ୍ଗୀତ ନିର୍ଦ୍ଦେଶକ ତଥା ୧୯୯୩ ମସିହାରୁ ଜଣେ ସ୍ୱୀକୃତିପ୍ରାପ୍ତ ହିନ୍ଦୀ ଗୀତିକାର ହୋଇଥିଲେ । ସେ ସର୍ବମୋଟ ୩୦ଟି ଓଡ଼ିଆ କଥାଚିତ୍ରରେ ଅବଦାନ କରିଥିଲେ । ୨୦୧୮ ମସିହା ମଇ ମାସ ୬ ତାରିଖରେ ବୃଦ୍ଧାବସ୍ଥା ଜନିତ ଅସୁସ୍ଥତା ହେତୁ ତାଙ୍କର ଦେହାନ୍ତ ହୋଇଥିଲା । ତାଙ୍କ ପତ୍ନୀ ଆରତୀ ଗୋସ୍ୱାମୀ ମଧ୍ୟ ଜଣେ କଣ୍ଠଶିଳ୍ପୀ ।

## ଗୀତି କବିତା ସଙ୍କଳନ
ଗୁରୁକୃଷ୍ଣଙ୍କ ପ୍ରକାଶିତ ଗୀତି କବିତା ସଙ୍କଳନଗୁଡ଼ିକ ହେଲା: 
* ଏ ମନ ଚୋରାପଥେ (ଆଧୁନିକ)
* ସମୁଦୁଣୀ ମୋର ଜୁହାର ଜାଣିବ (ପଲ୍ଲୀଗୀତ)
* ଅବନୀ ଗନ୍ଧା (ଆଧୁନିକ)
* ଜଗଦିହୁଡ଼ି  (ଭକ୍ତିଗୀତ)
* ନମାମି ଜନ୍ମଭୂମି (ଦେଶଭକ୍ତି)
* ଚମ୍ପକ ବରଣୀ ଗୋ (ଆଧୁନିକ)
## କଥାଚିତ୍ର ଜୀବନ 
୧୯୫୯ ମସିହାରେ ଓଡ଼ିଆ କଥାଚିତ୍ର ମା'ରେ ଗୀତ ଲେଖି ଗୀତିକାର ଜୀବନ ଆରମ୍ଭ କରିଥିଲେ ।  "ଅରୁନ୍ଧତୀ" ଚଳଚ୍ଚିତ୍ରର ଗୀତ ଓ ସଂଳାପ ରଚନା କରି,ସେ ପ୍ରଥମେ ଚର୍ଚ୍ଚାକୁ ଆସିଥିଲେ । ଗୁରୁକୃଷ୍ଣ, ୩୦ରୁ ଅଧିକ ଓଡ଼ିଆ କଥାଚିତ୍ରରେ ଗୀତିକାର ଓ ସଂଳାପ ଲେଖକ ଭାବେ ଅବଦାନ କରିଥିଲେ । ସଙ୍ଗୀତକାର ଶାନ୍ତନୁ ମହାପାତ୍ରଙ୍କ ସହ ମିଶି, ସେ ଓଡ଼ିଆ ସିନେମାର ବହୁ ଲୋକପ୍ରିୟ ଗୀତ ପ୍ରସ୍ତୁତ କରିପାରିଥିଲେ ।  ଲତା ମଙ୍ଗେସକରଙ୍କ ପ୍ରୋତ୍ସାହନରେ ସେ ହିନ୍ଦୀ ଶିଖିଥିଲେ ଓ ଗୀତ ଲେଖିବା ଆରମ୍ଭ କରିଥିଲେ । ଓଡ଼ିଆରେ ସେ ୫ଟି ଗୀତିକବିତା ପୁସ୍ତକ ଓ ହିନ୍ଦୀରେ "ହେ ଜଗନ୍ନାଥ ତୁଝେ ପ୍ରଣାମ୍" ନାମରେ ଏକ ଗୀତିକବିତା ପୁସ୍ତକ ରଚନା କରିଥିଲେ । 

### ଓଡ଼ିଆ କଥାଚିତ୍ରରେ ଅବଦାନ 
## ମାନ ସମ୍ମାନ 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (୨୦୦୪, ଚମ୍ପକ ବରଣୀ ଗୋ)
* ଭକ୍ତକବି ସାଲବେଗ ପୁରସ୍କାର (୨୦୦୦)
* ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର (୨୦୦୦)
* ଶ୍ରେଷ୍ଠ ଗୀତିକାର ପୁରସ୍କାର (୧୯୯୬)
* ଉତ୍କଳ ସାହିତ୍ୟ କଳା ପରିଷଦ ସମ୍ମାନ
* ଓଡ଼ିଶା ଗୀତିକବି ସମାଜ ସମ୍ମାନ
* ଗୀତି ସରସ୍ୱତୀ ସମ୍ମାନ (ବାଳକୃଷ୍ଣ ଦାସ ଫାଉଣ୍ଡେସନ)

## ଆଧାର 
## ଅଧିକ ତଥ୍ୟ 
* 

ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଗୀତିକାର
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଗୀତିକାର
ଶିଶିର ମିଶ୍ର

**ଶିଶିର ମିଶ୍ର**(ଜନ୍ମ : ୧୯୪୨) ଜଣେ ଓଡ଼ିଆ କଥାଚିତ୍ର ଓ ହିନ୍ଦୀ କଥାଚିତ୍ର ନିର୍ଦ୍ଦେଶକ ଅଟନ୍ତି । ଓଡ଼ିଆ କଥାଚିତ୍ରକୁ ସାମଗ୍ରୀକ ଅବଦାନ ନିମନ୍ତେ ତାଙ୍କୁ ୨୦୦୫ ମସିହାରେ ଜୟଦେବ ପୁରସ୍କାରରେ ସମ୍ମାନିତ କରାଯାଇଥିଲା । ୨୦୧୮ରେ ତାଙ୍କୁ ଭାରତ ସରକାରଙ୍କଦ୍ୱାରା ପଦ୍ମଶ୍ରୀ ସମ୍ମାନ ପ୍ରଦାନ କରାଯାଇଥିଲା ।

ଶିଶିର ମିଶ୍ର, ୧୯୪୨ମସିହାରେ ଗଞ୍ଜାମ ଜିଲ୍ଲାର ଦିଗପହଣ୍ଡି ନିକଟସ୍ଥ ବୋମକେଇଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ପୁରୁଷୋତ୍ତମ ମିଶ୍ର, ଇଂରେଜ ସରକାରଙ୍କ ଅଧିନରେ ଜଣେ ଇଂଜିନିୟର ଭାବରେ କାର୍ଯ୍ୟ କରୁଥିଲେ । ଶିଶିର, ଖଲିକୋଟ ମହାବିଦ୍ୟାଳୟରୁ ବିଜ୍ଞାନରେ ସ୍ନାତକ ଓ ରେଭେନ୍ସା ମହାବିଦ୍ୟାଳୟରୁ ପଦାର୍ଥ ବିଜ୍ଞାନରେ ସ୍ନାତକୋତ୍ତର ଶିକ୍ଷାହାସଲ କରିଥିଲେ । ସ୍ୱଳ୍ପ ସମୟ ପାଇଁ ଅଧ୍ୟାପନା କରିବା ପରେ, ସିନେମାରେ କାମ କରିବା ପାଇଁ ମୁମ୍ବାଇକୁ ଚାଲିଯାଇଥିଲେ । ୧୯୬୫ମସିହାରେ ସେ ନିର୍ଦ୍ଦେଶକ ମେହବୁବ୍ ଖାନଙ୍କ ସହନିର୍ଦ୍ଦେଶକ ଭାବରେ କାମ ଆରମ୍ଭ କରିଥିଲେ । ପରେ ଜ୍ୟୋତି ସ୍ୱରୂପଙ୍କ ସହନିର୍ଦ୍ଦେଶକ ଭାବରେ ମଧ୍ୟ କାର୍ଯ୍ୟ କରିଥିଲେ । କିଛି ବର୍ଷ ମୁମ୍ବାଇଅରେ ଚଳଚ୍ଚିତ୍ର ନିର୍ଦ୍ଦେଶନା କରିବା ପରେ, ସେ ଓଡ଼ିଶା ଫେରିଆସିଥିଲେ । ୧୯୭୬ମସିହାରେ ତାଙ୍କ ନିର୍ଦ୍ଦେଶିତ ପ୍ରଥମ ଓଡ଼ିଆ କଥାଚିତ୍ର ସିନ୍ଦୁର ବିନ୍ଦୁ ମୁକ୍ତିଲାଭ କରିଥିଲା ।

## ଓଡ଼ିଆ କଥାଚିତ୍ରରେ ଭୂମିକା 
## ନିର୍ଦ୍ଦେଶିତ ହିନ୍ଦୀ କଥାଚିତ୍ର 
* ଭିଗି ପଲକେଁ
* ସମୟ କି ଧାରା
* ବିଲ୍ଲୁ ବାଦଶାହା
* ଟାଡା
* ଅସୀମା

## ପୁରସ୍କାର ଓ ସମ୍ମାନ 
* ପଦ୍ମଶ୍ରୀ - ୨୦୧୮
* ଜୟଦେବ ପୁରସ୍କାର, ୨୦୦୫
* ନିତାଇ ପାଲିତ ସମ୍ମାନ
* କଳିଙ୍ଗ ଭାରତୀ ରତ୍ନ ସମ୍ମାନ
## ଆଧାର 
## ଅଧିକ ତଥ୍ୟ 
* 

ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଧ୍ୟାନଚାନ୍ଦ

**ଧ୍ୟାନ ଚାନ୍ଦ** (୨୯ ଅଗଷ୍ଟ ୧୯୦୫ - ୩ ଡିସେମ୍ବର, ୧୯୭୯) ଜଣେ ଭାରତୀୟ ହକି ଖେଳାଳି ଓ ଅଧିନାୟକ ଥିଲେ । ହକି ଖେଳରେ ବିଶ୍ୱର ଜଣେ ସର୍ବକାଳୀନ ଶ୍ରେଷ୍ଠ ଖେଳାଳି ଭାବେ ତାଙ୍କର ମାନ୍ୟତା ରହିଛି । 
ତାଙ୍କର ଅସାଧାରଣ ହକିଷ୍ଟିକ ଚାଳନା ବଳରେ ଭାରତ ଏକଦା ବିଶ୍ୱ ହକିରେ ଆଧିପତ୍ୟ ବିସ୍ତାର କରିଥିଲା । ତାଙ୍କର କ୍ରିଡ଼ାନୈପୁଣ୍ୟ, ଏକାଗ୍ରତା ଓ ଖେଳରେ ଗୋଲସଂଖ୍ୟାକୁ ଦେଖି କ୍ରିକେଟ କିମ୍ବଦନ୍ତୀ ଡନ ବ୍ରାଡ଼ମ୍ୟାନ ଥରେ ଟିପ୍ପଣୀ ଦେଇଥିଲେ ଯେ, କ୍ରିକେଟରେ ରନ ସଂଗ୍ରହ କରିବା ଭଳି ଧ୍ୟାନଚାନ୍ଦ ହକିରେ ଗୋଲସ୍କୋର କରନ୍ତି । ମାତ୍ର ୧୭ ବର୍ଷ ବୟସରେ ସେ ପଞ୍ଜାବ ରେଜିମେଣ୍ଟରେ ଯୋଗଦେଇ ହକି ତାଲିମ ନେଇଥିଲେ । ସୈନ୍ୟବାହିନୀରେ ଚାକିରୀରେ ଥାଇ ସେ ୧୯୨୬ରେ ନ୍ୟୁଜିଲାଣ୍ଡ ଗ୍ରସ୍ତ କରିଥିଲେ । ସେଠାରେ ସେ ନିଜର ଶହେତମ ଗୋଲ କରିଥିଲେ ।

## ପରିବାର 
୧୯୦୫ ମସିହା ଅଗଷ୍ଟ ୨୯ ତାରିଖରେ ଉତ୍ତର ପ୍ରଦେଶର ଆଲ୍ଲାହାବାଦ (ପ୍ରୟାଗ)ଠାରେ ଏକ ରାଜପୁତ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସମେଶ୍ୱର ଦତ୍ତ ସିଂହ ଜଣେ ଭାରତୀୟ ସେନାବାହିନୀର  ଥିଲେ  ।

## କ୍ରୀଡ଼ା ଜୀବନ
ଧ୍ୟାନଚାନ୍ଦଙ୍କ ସମୟରେ ଭାରତୀୟ ହକିର ସୁବର୍ଣ୍ଣଯୁଗ ଥିଲା । ୧୯୨୮ରେ ନେଦରଲାଣ୍ତରେ ଆୟୋଜିତ ଅଲିମ୍ପିକ୍ସ, ୧୯୩୨ରେ ଲସ ଏଞ୍ଜେଲ୍ସ ଅଲିମ୍ପିକ୍ସ ଓ ୧୯୩୬ରେ ବର୍ଲିନ ଅଲିମ୍ପିକ୍ସରେ ଭାରତକୁ ସ୍ୱର୍ଣ୍ଣପଦକ ବିଜୟୀ କରାଇବାରେ ଧ୍ୟାନଚାନ୍ଦଙ୍କ ଭୂମିକା ଅବିସ୍ମରଣୀୟ । ୧୯୩୬ ବର୍ଲିନ ଅଲିମ୍ପିକ୍ସରେ ଜର୍ମାନୀକୁ ହରାଇ ସ୍ୱର୍ଣ୍ଣପଦକ ହାସଲ କରିବାପରେ ଆଡଲଫ ହିଟଲର ଜର୍ମାନୀ ସେନାବହିନୀରେ ଧ୍ୟାନଚାନ୍ଦଙ୍କୁ ଫିଲ୍ଡ ମାର୍ଶାଲ କରିବାକୁ ପ୍ରସ୍ତାବ ଦେଇଥିଲେ କିନ୍ତୁ ଧ୍ୟାନଚାନ୍ଦ ଧନ୍ୟବାଦ ସହ ଏହାକୁ ପ୍ରତ୍ୟାଖ୍ୟାନ କରିଥିଲେ । ୧୯୩୬ରେ ଭାରତ ଇଂରେଜ ଶାସନରେ ଥିବା ସତ୍ତ୍ୱେ ବର୍ଲିନ ଅଲିମ୍ପିକ୍ସରେ ସେ ଇଂଲଣ୍ଡର ଜାତୀୟ ସଙ୍ଗୀତ ଗାନକୁ ବିରୋଧ କରିଥିଲେ ଓ ବନ୍ଦେ ମାତରମ ଗାଇ ନିଜ ଦେଶଭକ୍ତିର ପରିଚୟ ଦେଇଥିଲେ ।
୧୯୨୮ ଆମଷ୍ଟରଡାମ ଅଲିମ୍ପିକରେ ଭାରତ ମୋଟ ୨୯ ଗୋଲ କରିଥିବା ବେଳେ ଧ୍ୟାନଚାନ୍ଦ ଦେଇଥିଲେ ୧୫ଟି ଗୋଲ । ସେହିପରି ୧୯୩୨ ଲସଏଞ୍ଜେଲ୍ସ ଅଲିମ୍ପିକରେ ୧୨ଟି ଓ ୧୯୩୬ର ବର୍ଲିନ ଅଲିମ୍ପିକରେ ୧୧ଟି ଗୋଲକରି ନିଜ ନେତୃତ୍ତ୍ୱରେ ଭାରତକୁ ହାଟ୍ରିକ ଟାଇଟଲ ବିଜୟ କରାଇଥିଲେ । ୧୯୪୭ରେ ୪୨ବର୍ଷ ବୟସରେ ସ୍ୱାଧୀନ ଭାରତ ହକି ଦଳର ଅଧିନାୟକ ଭାବେ ଏକ ଯୁବ ଦଳ ସହିତ ସେ ପୂର୍ବ ଆଫ୍ରିକା ଯାଇଥିଲେ । ସେଠାରେ ଭାରତ ୨୨ଟି ମ୍ୟାଚ ଖେଳିଥିଲା । ବ୍ୟକ୍ତିଗତ ଭାବେ ଧ୍ୟାନଚାନ୍ଦ ୬୨ଟି ଗୋଲ କରିଥିଲେ । ସେ ୧୯୪୮ ମସିହାରେ ହକିରୁ ଅବସର ନେଲେ । ୧୯୫୭ ମସିହାରେ ସେ ମେଜର ପଦରୁ ଆର୍ମିରୁ ଅବସର ନେଲେ । ୧୯୨୬ରୁ ଆରମ୍ଭ କରି ୧୯୪୮ରେ ଅବସର ନେବା ମଧ୍ୟରେ ଏକ ହଜାରରୁ ଅଧିକ ଗୋଲ ସ୍କୋର କରିଥିଲେ । ତିନୋଟି ଅଲିମ୍ପିକରେ ଭାରତର ୧୦୨ଟି ଗୋଲ ମଧ୍ୟରୁ ଧ୍ୟାନଚାନ୍ଦଙ୍କ ଥିଲା ୩୮ଟି ଗୋଲ । ତେଣୁ ତାଙ୍କୁ *ଗୋଲ ମେଶିନ* ବୋଲି ମଧ୍ୟ କୁହାଯାଉଥିଲା । ୧୯୭୯ ଡିସେମ୍ବର ୩ରେ ସେ ମୃତ୍ୟୁବରଣ କରିଥିଲେ । ତାଙ୍କ ଜନ୍ମଦିନକୁ ବର୍ତ୍ତମାନ ପ୍ରତିବର୍ଷ ଭାରତରେ ଜାତୀୟ କ୍ରୀଡ଼ା ଦିବସ ଭାବେ ପାଳନ କରାଯାଉଛି ।

## ପୁରସ୍କାର ଓ ସମ୍ମାନ 
* ୧୯୫୭ ମସିହାରେ ତାଙ୍କୁ ପଦ୍ମ ଭୂଷଣ ଉପାଧିରେ ସମାନିତ କରାଯାଇଥିଲା ।
* ତାଙ୍କ ମୃତ୍ୟୁର ୧୬ ବର୍ଷ ପରେ ଅର୍ଥାତ ୧୯୯୫ ମସିହାରେ ଅଗଷ୍ଟ ୨୯କୁ ଜାତୀୟ କ୍ରୀଡ଼ା ଦିବସର ମାନ୍ୟତା ପ୍ରଦାନ କରାଯାଇଥିଲା ।

thumb|right|୧୯୨୮ ଅଲିମ୍ପିକ୍ସରେ ଭାରତୀୟ ହକି ଦଳ
## ଆଧାର 
## ଅଧିକ ତଥ୍ୟ 
* Dhyan Chand at PeopleForever.org
* The Indian who captivated even Hitler, Qaiser Mohammad Ali, Rediff.com
* Feature: Hockey's Genius - Dhyan Chand , Rohit Brijnath, PlanetFieldHockey.com
* Gulu Ezekiel and K. Arumugam, *Great Indian Olympians*
* K. Arumugam, *Dhyan Chand Centenary*, Hockey Yearbook 2006.
* A tribute to Dhyan Chand, Rediff.com

ଶ୍ରେଣୀ:୧୯୦୫ ଜନ୍ମ
ଶ୍ରେଣୀ:୧୯୭୯ ମୃତ୍ୟୁ
ଶ୍ରେଣୀ:ଭାରତୀୟ ହକି ଖେଳାଳି
ଶ୍ରେଣୀ:ପଦ୍ମ ଭୂଷଣ ସମ୍ମାନିତ
ଶ୍ରେଣୀ:ବଛା ଲେଖା
କଦ୍ଦମ ରସୁଲ

**କଦ୍ଦମ ରସୁଲ** ଓଡ଼ିଶାର କଟକ ସହରର ଉତ୍ତରାଂଶରେ ମହାନଦୀର କୂଳରେ ଅବସ୍ଥିତ ପ୍ରାଚୀନ ଉତ୍କଳର ଗୋଟିଏ ମସଜିଦ୍ ।

## ନାମକରଣ 
## ଅବସ୍ଥିତି
ଏହା ୨୦° ୧୯’ଉତ୍ତର ଅକ୍ଷାଂଶ ଓ ୮୫° ୫୨’ପୂର୍ବ ଦ୍ରାଘିମାରେ ମହାନଦୀ ଓ କାଠଯୋଡ଼ିର ମଧ୍ୟଭାଗରେ ଅବସ୍ଥିତ । ଏହା ଭୁବନେଶ୍ୱରଠାରୁ ୨୫ କି.ମି. ଦୂରରେ ଅବସ୍ଥିତ ।
## ଇତିହାସ 
ହିନ୍ଦୁ ଓ ମୁସଲମାନମାନଙ୍କ ମଧ୍ୟରେ ସୁସମ୍ପର୍କ ପ୍ରତିଷ୍ଠା ପାଇଁ ତତ୍କାଳୀନ ଡେପୁଟି ନିଜାମ ସୁଜାଉଦ୍ଦିନ ଖାଁ ୧୭୧୫ ଖ୍ରୀଷ୍ଟାବ୍ଦରେ ଉଦାର ଧର୍ମୀୟ ଭାବନାର ପ୍ରତୀକ ସ୍ୱରୂପ କଦମ ରସୁଲ ନିର୍ମାଣ କରାଈଥିଲେ । ଇସଲାମ ସମ୍ପ୍ରଦାୟର ଏହି ପ୍ରମୁଖ କବରଖାନାରେ ତତ୍କାଳୀନ ଓଡ଼ିଶାର ଡେପୁଟି ନିଜାମ ନବାବ ମହମ୍ମଦ ଟିକା ଖାଁଙ୍କର କବର ଅଛି ମରହଟ୍ଟା ରାଜୁତି ସମୟର ଦୁଇ ସେନାଧ୍ୟକ୍ଷ ୧୭୭୦ ଖ୍ରୀଷ୍ଟାବ୍ଦରେ ଦେହତ୍ୟାଗ କରିଥିବା ଫତେ ଖାଁ ଓ ୧୭୭୬ ଖ୍ରୀଷ୍ଟାବ୍ଦରେ ଦେହତ୍ୟାଗ କରିଥିବା ଆଜମ ଖାଁଙ୍କର କବର ମଧ୍ୟ ଏଥିଏରେ ରହିଛି । ଅନେକ ଇସଲାମୀୟ ଧର୍ମଗୁରୁ ଓ ପ୍ରଚାରକଙ୍କ କବର ସହ ୧୭୮୧ରେ ଶେଷ ନିଶ୍ୱାସ ତ୍ୟାଗ କରିଥିବା ସାଧୁ ସହୀଦ ପାଣୀଙ୍କ କବର ମଧ୍ୟ ଏଠାରେ ରହିଛି । ୫୭ଏକର ପରିମିତ ଜାଗାରେ ଅନେକ ବୀର ଧର୍ମଯାଜକ ତଥା ଧର୍ମଗୁରୁଙ୍କୁ ଶେଷ ବିଶ୍ରାମ ଦେଇଥିବା ଏହି କଦମ ରସୁଲକୁ ବିଭିନ୍ନ ସମୟରେ ନବାବ ସୁଜାଉଦ୍ଦିନ ଖାଁ ୫୦ବାଟି, ନବାବ ଆୟିବଦ୍ଦିନ ଖାଁ ୯୦ ବାଟି, ବାରରାରେ ରାଜା ଜୋନାହି ଭୋନସ୍କେ ୩୧ବାଟି ଓ ଫରୁକ ଖାଁ ସିଆର ୭୦ବାଟି ଜମି ଦାନ କରିଥିଲେ । କଦମ ରସୁଲକୁ ନବାରତ ଖାନ ବାଟଦେଇ ଯିବାକୁ ହୁଏ ଯାହାର ଅର୍ଥ ସଙ୍ଗୀତ ଗ୍ୟାଲେରି । ୧୭୫୭ ଖ୍ରୀଷ୍ଟାବ୍ଦରେ ନବାବ ଟିକା ଖାଁଙ୍କ ପୁଅ ମସାଲେହେ ଉଦ୍ଦିନ ଏହାକୁ ନିର୍ମାଣ କରାଇଥିଲେ । ସେହିପରି ଚାରୋଟି ପ୍ରଶସ୍ଥ ଗମ୍ବୁଜ ଏବଂ ମଝିରେ ଏକ ବୃହତ ଫାଟକ ଥିବା ବିଶ୍ରାମ ଘର ରହିଛି । ଏଥିରେ କଳା ଓ ଧଳା ମାର୍ବଲର ସୁକ୍ଷ୍ମ କରୁକାର୍ଯ୍ୟ ରହିଛି ।

## ଆଧାର 
## ବାହାର ଲିଙ୍କ 
http://www.orissaonline.in/About/TouristPlaces/cuttack.html

ଶ୍ରେଣୀ:ଓଡ଼ିଶା ପର୍ଯ୍ୟଟନ
ଶ୍ରେଣୀ:କଟକ ଜିଲ୍ଲା
ଶ୍ରେଣୀ:ମୁସଲିମ
ଶ୍ରେଣୀ:ଇସଲାମ ଧର୍ମ
କ୍ଷୀରୋଦ ଚନ୍ଦ୍ର ପୋଥାଳ

**କ୍ଷୀରୋଦ ଚନ୍ଦ୍ର ପୋଥାଳ** (୩୦ ଜୁନ ୧୯୩୯ - ୧୫ ଜାନୁଆରୀ ୨୦୧୨) କଟକ ଜିଲ୍ଲା ନିଶ୍ଚିନ୍ତକୋଇଲି ବ୍ଳକର ଗୋପପୁର ଗ୍ରାମରେ ୧୯୩୯ ମସିହା ଜୁନ ୩୦ ତାରିଖ ଆଷାଢ଼ ଶୁକ୍ଳ ଚତୁର୍ଦ୍ଦଶୀ ଦିନ ଏକ ସ୍ୱର୍ଣ୍ଣକାର ପରିବାରରେ ଜନ୍ମଗ୍ରହଣ କରିଥିଲେ । ଜନ୍ମ ହେବାର ଦୁଇମାସ ପରେ ମା ଜହ୍ନ ଦେଇ ଓ ଚାରିବର୍ଷ ପରେ ବାପା ଯଦୁମଣୀଙ୍କୁ ହରାଇଥିଲେ।
କ୍ଷୀରୋଦ ଚନ୍ଦ୍ରଙ୍କର କବିତା ଗୁଡ଼ିକ ଦୈନିକ ସମ୍ବାଦପତ୍ର ମାତୃଭୂମିର କିଶୋର ଫଉଜ, ପ୍ରଜାତନ୍ତ୍ରର ମୀନାବଜାର, ସମାଜର ଶିଶୁରାଇଜରେ ପ୍ରକାଶିତ ହୋଇ ଶିଶୁ ପାଠକ ମହଲରେ ଆଦୃତ ହୋଇଥିଲା । ତାଙ୍କ ରଚିତ କବିତା ଟୁଆଁଟୁଇଁ, ମୀନାବଜାର, ସଂସାର ଓ ମନପବନ ପ୍ରଭୃତି ଓଡ଼ିଶାର ବହୁ ପ୍ରତିଷ୍ଠିତ ପତ୍ରପତ୍ରିକାରେ ପ୍ରକାଶିତ ହେଉଥିଲା ।
 
ଆକାଶବାଣୀର ଜଣେ ସ୍ୱିକୃତିପ୍ରାପ୍ତ ଗୀତିକାର, ଭଜନ ସମ୍ରାଟ ଭିକାରି ବଳ ଗାଇଥିବା ଭଜନ 'କୋଠଭୋଗ ଖିଆ ମୋ ଚକା ଆଖିଆ ଉଠହେ ପହୁଡ଼ ଭାଙ୍ଗି' ସେ ରଚନା କରିଥିଲେ ।

୧୫ ଜାନୁଆରୀ ୨୦୧୨, ରବିବାର ଦିନ କଟକ ବଡ଼ଡାକ୍ତରଖାନାରେ ସେ ମୃତ୍ୟୁବରଣ କରିଥିଲେ ।

## ରଚନାବଳୀ 
* ଗାଁ ମାଟି ମୋର ହସେରେ 
* ଅକଲ ମକଲ ଟକଲ ଟିଆଁ 
* ହସପସରା 
* ହସ ରାଇଜରେ ମୁନା 
* ଶିଶୁ ସାଥୀ 
* ସାବାସ ନାନୀ 
* ଗପ ଗୋଲାପ 
* ମୋ କଥା ମୋ କବିତା 
* ମନ ହୁଏ ମୋର ହେବାକୁ ମୀନା

## ପୁରସ୍କାର ଓ ସମ୍ମାନ 
* ୧୯୮୬: ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ବହି: ମନ ହୁଏ ମୋର ହେବାକୁ ମୀନା)
* ୨୦୦୧: ରାମକୃଷ୍ଣ ନନ୍ଦ ସ୍ମୃତି ପୁରସ୍କାର (ଉତ୍କଳ ସାହିତ୍ୟ ସମାଜ)
* ୧୯୮୮: ପଣ୍ଡିତ ଉପେନ୍ଦ୍ର ତ୍ରିପାଠୀ ପୁରସ୍କାର (ଗୋକର୍ଣ୍ଣିକା ସାହିତ୍ୟ ସମାଜ ଧର୍ମଶାଳା)
* ୨୦୦୨: ବିଷୁବ ପୁରସ୍କାର (ପ୍ରଜାତନ୍ତ୍ର ପ୍ରଚାର ସମିତି)
* ୧୯୭୮: ମୀନାବଜାର ପୁରସ୍କାର
* ୨୦୦୭: ସାହିତ୍ୟଶ୍ରୀ (ବୈକୁଣ୍ଠନାଥ ସ୍ମୃତି ସଂସଦ)
* ୨୦୦୬: ଭକ୍ତ ସାଲବେଗ ସମ୍ମାନ (ଭକ୍ତସାଲବେଗ ସାଂସ୍କୃତିକ ପରିଷଦ, ପୁରୀ)
* ୧୯୯୯: ହରେକୃଷ୍ଣ ସ୍ମୃତି ପୁରସ୍କାର (ଫକୀର ମୋହନ ସାହିତ୍ୟ ପରିଷଦ)
* ୧୯୯୧: ରାଜ୍ୟ ଶିଶୁ ସାହିତ୍ୟ ସମିତି (ବହି: ସାବସ ନନୀ)
* ୧୯୭୩: ରାଜ୍ୟ ଶିକ୍ଷା ସମ୍ମାନ (ରାଜ୍ୟ ଗଣଶିକ୍ଷା ବିଭାଗ, ବହି: ଗାଁ ମାଟି ମୋର ହସେରେ)

## ଆଧାର 
ଶ୍ରେଣୀ:୧୯୩୯ ଜନ୍ମ
ଶ୍ରେଣୀ:୨୦୧୨ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଶିଶୁ ସାହିତ୍ୟିକ
ବିଜୁ ପଟ୍ଟନାୟକ ଫିଲ୍ମ୍ ଓ ଟେଲିଭିଜନ ଅନୁଷ୍ଠାନ

**ବିଜୁ ପଟ୍ଟନାୟକ ଫିଲ୍ମ ଓ ଟେଲିଭିଜନ ଅନୁଷ୍ଠାନ** ଓଡ଼ିଶାର କଟକରେ ଥିବା ଏକ ଅନୁଷ୍ଠାନ ଏହା ୧୯୯୮ରେ ପ୍ରତିଷ୍ଠା କରାଯାଇଥିଲା ।

ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାରେ ମହାବିଦ୍ୟାଳୟ ଓ ବିଶ୍ୱବିଦ୍ୟାଳୟ
ପ୍ରମେୟ

**ପ୍ରମେୟ** ଦୈନିକ ପ୍ରକାଶିତ ହେଉଥିବା ଏକ ଓଡ଼ିଆ ଖବରକାଗଜ ।

## ବାହାର ଆଧାର 
ଶ୍ରେଣୀ:ଓଡ଼ିଆ ସମ୍ବାଦପତ୍ର
କାଣ୍ଡଶର

**କାଣ୍ଡସର ଗାଁ** ଓଡ଼ିଶାର ଅନୁଗୋଳ ଜିଲ୍ଲାର ବଅଁରପାଳ ବ୍ଲକ ଅନ୍ତର୍ଗତ ଅନୁଗୋଳ  ଥାନା ଅଧୀନରେ ଥିବା ଏକ ଗାଆଁ ।

## ଗମନାଗମନ 
ଏହା ଅନୁଗୋଳଠାରୁ ୫ କି.ମି. ଦୂରରେ ଅବସ୍ଥିତ ।

## ପର୍ଯ୍ୟଟନ 
ଏହି ଗାଆଁଠାରୁ ଅଳ୍ପ ଦୂରରେ *ଗ୍ରାମ ଦେବତୀ ପୀତାବଳୀ ଠାକୁରାଣୀଙ୍କ ମନ୍ଦିର, ଶିବ ମନ୍ଦିର (ପଶ୍ଚିମେଶ୍ୱର) ଓ ଜଗନ୍ନାଥ ମନ୍ଦିର, * ଅଛି । 

## ଆଧାର 
ଶ୍ରେଣୀ:ଅନୁଗୋଳ ଜିଲ୍ଲାର ଗାଆଁ ଓ ସହର
ବେନ୍ତପୁର

**ବେନ୍ତପୁର ଗାଁ** ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଅନୁଗୋଳ ଥାନା ଅଧୀନରେ ଥିବା ଏକ ଗାଆଁ ।

## ଗମନାଗମନ 
ଏହା ଅନୁଗୋଳ ନିକଟରେ ଅବସ୍ଥିତ । ଏହା ଅନୁଗୋଳଠାରୁ ୫ କି.ମି. ଦୂରରେ ଅବସ୍ଥିତ ।

## ବିଶେଷତା 
## ଶିକ୍ଷା 
### ବିଦ୍ୟାଳୟ 
ଏହି ଗ୍ରାମରେ ବେନ୍ତପୁର ନୋଡାଲ ବିଦ୍ୟାଳୟ ଓ ପଞ୍ଚାୟତ ଉଚ୍ଚବିଦ୍ୟାଳୟ ଅଛି ।

## ଅନ୍ୟାନ୍ୟ 
## ପର୍ଯ୍ୟଟନ 
ଏହି ଗାଆଁଠାରୁ ଅଳ୍ପ ଦୂରରେ *ଦୁଇଟି ଶିବ ମନ୍ଦିର (ନିଳକଣ୍ଠେଶ୍ୱର, ଚନ୍ଦ୍ରଶେଖର), ଦୁର୍ଗାମନ୍ଦିର, ହିଙ୍ଗୁଳା ମନ୍ଦିର, ମଙ୍ଗଳା ମନ୍ଦିର, ଚୈତନ୍ୟ ମନ୍ଦିର, ରାଧାମୋହନ ମଠ, ଦକ୍ଷୀଣକାଳୀ ମନ୍ଦିର ଓ ତାରିଣୀ ମନ୍ଦିର* ଅଛି । ଏଠାରେ ପ୍ରତିବର୍ଷ ଅଶୋକାଷ୍ଟମୀ ଓ ଦୋଳ ପୂର୍ଣ୍ଣୀମା ଅନୁଷ୍ଠିତ ହୋଇଥାଏ ।

## ଆହୁରି ଦେଖନ୍ତୁ 
* ଅନୁଗୋଳ

* ଅନୁଗୋଳ ଜିଲ୍ଲା

## ଆଧାର 
ଶ୍ରେଣୀ:ଅନୁଗୋଳ ଜିଲ୍ଲା
ଶ୍ରେଣୀ:ଅନୁଗୋଳ ଜିଲ୍ଲାର ଗାଆଁ ଓ ସହର
ଶ୍ରେଣୀ:ଓଡ଼ିଶାର ଗାଆଁ ଓ ସହର
ଗଡ଼ଗଡ଼ିଆ ମନ୍ଦିର

**ଗଡଗଡିଆ ଶିବ ମନ୍ଦିର** ଓଡ଼ିଶାର କଟକ ଜିଲ୍ଲାରେ ଅବସ୍ଥିତ ଏକ ମହାଦେବ ମନ୍ଦିର ।

## ଭୌଗୋଳିକ ଅବସ୍ଥିତି 
ଏହା କଟକ ଜିଲ୍ଲାର ମହାନଦୀ କୂଳରେ ଅବସ୍ଥିତ।
## ପର୍ବ ପର୍ବାଣି 
ଏହା ଏକ ଶୈବ ପୀଠ ହୋଇଥିବାରୁ ମହାଶିବରାତ୍ରି ସହ ଶୀତଳ ଷଷ୍ଠୀ ଅଶୋକାଷ୍ଟମୀ ମହାଡ଼ମ୍ବରରେ ପାଳିତ ହୁଏ । ଅନ୍ୟାନ୍ୟ ପର୍ବ ମଧ୍ୟ ଏଠାରେ ପାଳିତ ହୁଏ । କାର୍ତ୍ତିକ ମାସରେ ଖାସ କରି ସୋମବାରମାନଙ୍କରେ ଏଠାରେ ପ୍ରବଳ ଭିଡ଼ ପରିଲକ୍ଷିତ ହୁଏ । ପୁରୀ ଶ୍ରୀମନ୍ଦିର ପରି ଏଠାରେ ପୂର୍ବପୁରୁଷଙ୍କ ପ୍ରତି ପିଣ୍ଡ ଦାନ କରାଯାଏ । ଆଷାଢ ମାସରେ ଏଠାରେ କାଉଡିଆମାନଙ୍କ ପ୍ରବଳ ଭିଡ ଦେଖିବାକୁ ମିଳିଥାଏ।
## ଆଧାର 
## ବାହାର ଆଧାର 
http://www.onefivenine.com/india/Places/District/Cuttack/Temple

ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଶ୍ରେଣୀ:ହିନ୍ଦୁ ଧର୍ମ
ଶ୍ରେଣୀ:ଓଡ଼ିଶା ପର୍ଯ୍ୟଟନ
ଶ୍ରେଣୀ:କଟକର ହିନ୍ଦୁ ମନ୍ଦିର
ଶ୍ରେଣୀ:କଟକ ଜିଲ୍ଲା
ବୁଧିପଡ଼ା

**ବୁଧିପଡ଼ା ଗାଁ** ଓଡ଼ିଶାର ଖୋର୍ଦ୍ଧା ଜିଲ୍ଲାର ବାଲିଅନ୍ତା ବ୍ଲକ ଅନ୍ତର୍ଗତ  ଏକ ଗାଆଁ ।

## ଗମନାଗମନ 
ଏହା ଭୁବନେଶ୍ୱର ନିକଟରେ ଅବସ୍ଥିତ । ଏହା ଭୁବନେଶ୍ୱରଠାରୁ ୨୦କି.ମି. ଦୂରରେ ଅବସ୍ଥିତ ।

## ବିଶେଷତା 
## ଶିକ୍ଷା 
### ବିଦ୍ୟାଳୟ 
ଏହି ଗ୍ରାମରେ କୌଣସି ବିଦ୍ୟାଳୟ ନଥିବାରୁ ଏହି ଗାଁର ପିଲାମାନେ ନିକଟ ଗାଁରେ ଥିବା ବିଦ୍ୟାଳୟକୁ ଯାଇଥାନ୍ତି ।

## ଅନ୍ୟାନ୍ୟ 
ଏହି ଗ୍ରାମରେ ପୁରଣପ୍ରଧାନ ଗ୍ରାମପଞ୍ଚାୟତ କାର୍ଯ୍ୟାଳୟ ଅଛି ।

## ପର୍ଯ୍ୟଟନ 
ଏହି ଗାଆଁରେ ଅଳ୍ପ ଦୂରରେ *ବୁଢ଼ୀଠାକୁରାଣୀ ମନ୍ଦିର, ଶିବମନ୍ଦିର (ତ୍ରିବେଣୀଶ୍ୱର), ଗାଦୀବ୍ରହ୍ମ ମନ୍ଦିର, ତାରିଣୀ ମନ୍ଦିର ଓ ତ୍ରିନାଥ ମନ୍ଦିର* ଅଛି । ଏଠାରେ ପ୍ରତିବର୍ଷ ରଜ ଓ ଦୋଳ ମେଳଣ ଅନୁଷ୍ଠିତ ହୋଇଥାଏ ।

## ଆହୁରି ଦେଖନ୍ତୁ 
* ଖୋର୍ଦ୍ଧା
* ଭୁବନେଶ୍ୱର
* ଖୋର୍ଦ୍ଧା ଜିଲ୍ଲା

## ଆଧାର 
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଗାଆଁ ଓ ସହର
କ୍ରେଅନ ସିନ-ଚାନ

** କ୍ରେୟୋନ୍ ଶିନ୍ଚାନ୍ ** ( ଜାପାନୀ: クレヨンしんちゃん, ଇଂରାଜୀ:Crayon Shin-Chan) ଗୋଟାଏ ଜାପାନୀ *ଆନିମେ* ଓ *ମାଂଗା* ଚରିତ୍ରର ନାମ ଅଟେ ।  ଏହା *ୟୋଶିତୋ ଉସୁଇ*ଙ୍କଦ୍ୱାରା ରଚିତ । ଏହା ଏକ ବିଶ୍ୱପ୍ରସିଦ୍ଧ  ଧାରାବାହିକ ।

## ମାଂଗା
୧୯୯୦ ମସିହାରେ  ଏହାର ମାଂଗା ପ୍ରଥମେ ଜାପାନର  ସାପ୍ତାକିକ ମାଂଗା ଆକ୍ଶନ୍ ନାମକ ଏକ ମ୍ୟାଗାଜି଼ନ୍ରେ ପ୍ରକାଶିତ ହୋଇଥିଲା । ୧୯୯୦ରୁ ୨୦୧୦ ପର୍ଯନ୍ତ୍ ଏହାର ୫୦ ଟା ମାଂଗା ଭଲ୍ୟୁମ୍ ପ୍ରକାଶିତ ହୋଇଥିଲା । ୨୦୦୯ରେ ଉସୁଇଙ୍କ ପରଲୋକ ଘଟିବା ପରେ ଏହାର ପ୍ରକାଶନ ସ୍ଥଗିତ ରହିଯାଇଥିଲା । କିନ୍ତୁ ୨୦୧୦ରେ ଉସୁଇଙ୍କ ଟୀମ୍ ଭଲ୍ୟୁମ୍ ୫୦ ସହ ଏକ ନୂଆ ମାଂଗାର ଘୋଷଣା କଲେ, ଯାହାର ନାମ ହେଲା *ଶିନ୍ କ୍ରେୟନ୍ ଶିନ୍-ଚାନ୍*(ନୁଆ କ୍ରେୟନ୍ ଶିନ୍-ଚାନ୍) । ୨୦୧୫ ସୁଦ୍ଧା ଏହାର ୪ଟି ଭଲ୍ଯୁମ୍ ପ୍ରକାଶିତ ହୋଇଛି । 
ବିଦେଶରେ ମଧ୍ୟ ଏହା ବହୁତ ଲୋକପ୍ରିୟ ହୋଇଛି । ବିଶେଷକରି ଚୀନ, ତାଇୱାନ, ମାଲେସିଆ, ଇଣ୍ଡୋନେସିଆ, କୋରିଆ, ଆମେରିକା, ସ୍ପେନ ଓ ଭିଏଟ୍ନାମ ।

## ଆନିମେ
ଏହାର ଆନିମେ ସଂସ୍କରଣ ପ୍ରଥମେ ୧୯୯୨ରେ ଜାପାନର '*ଟିଭି ଆସାହି*ରେ  ପ୍ରସାରିତ ହୋଇଥିଲା । ଏହା ଶିଘ୍ର ଲୋକପ୍ରିୟତା ହାସଲ କରିଥିଲା ।  ପ୍ରଥମେ ଏହା ବୟସ୍କ ଲୋକମାନଙ୍କ ପାଇଁ ଉଦ୍ଦିଷ୍ଟ ଥିଲା, କିନ୍ତୁ ଧିରେ ଧିରେ ଏହା ପିଲା ସହ ସମସ୍ତଙ୍କର ପ୍ରିୟ ହୋଇଗଲା ।  ୨୦୧୫ ସୁଦ୍ଧା ଏହାର ୮୭୦ଟି ଏପିସୋଡ୍ ଜାପାନରେ ପ୍ରସାରିତ ହୋଇଛି । ଏହାର ୨୩ଟି ଫିଲ୍ମ୍ ମଧ୍ୟ ଜାପାନର ସିନେମା ଘରରେ ରିଲୀଜ଼ ହୋଇଛି । 
ଏହାର ଆନିମେଶନ୍ ବିଶ୍ୱର ଅନେକ ଦେଶରେ ଲୋକପ୍ରିୟତା ହାସଲ କରିଛି । ଏହା ବିଭିନ୍ନ ଭାଷାରେ ଅନୁବାଦ କରାଯାଇଛି, ଯଥା - ଇଂରାଜୀ, ତାଗାଲଗ୍,ଜର୍ମାନ୍,ଡଚ୍,ଫ୍ରେଞ୍ଛ,ଗ୍ରୀକ୍,ଇଟାଲିଆନ୍,ସ୍ପାନିଶ୍,କାଟାଲାନ୍, ଚୀନା, କୋରିଆନ୍, ଭିଏଟ୍ନାମୀ, ହିନ୍ଦୀ, ତାମିଳ, ତେଲୁଗୁ, ଥାଇ, ମାଲାୟ, ଇଣ୍ଡୋନେସିଆନ୍, ଇତ୍ୟାଦି ।

## ଭାରତରେ
ଭାରତରେ ଏହାର ମାଂଗା ସଂସ୍କରଣ ପ୍ରକାଶିତ ହୋଇନାହିଁ । କିନ୍ତୁ ଏହାର ଆନିମେଶନ୍ ଶୃଂଖଳା ବହୁତ ଲୋକପ୍ରିୟ ହୋଇଛି ।  ଭାରତରେ ଏହା ୨୦୦୬ରେ ସର୍ବପ୍ରଥମେ ପ୍ରସାରିତ ହୋଇଥିଲା ।  ଏହା ହିନ୍ଦୀ, ତେଲୁଗୁ ଏବଂ ତାମିଳ ଭାଷାରେ ଉପଲବ୍ଧ । ଏହା *ହଂଗାମା ଟିଭି*ରେ ପ୍ରସାରଣ ହୁଏ ।  । ଏହର ୧୨ଟି ଫିଲ୍ମ୍ ମଧ୍ୟ ଅନୁବାଦ ହୋଇ ପ୍ରସାରିତ ହୋଇଛି ।

## ପାତ୍ରମାନେ
*ଶିନନୋସୁକେ ନୋହାରା (ଶିନ୍-ଚାନ୍)
*ମିସାଏ ନୋହାରା (ମିଟ୍ସୀ)
*ହିରୋଶି ନୋହାରା (ହ୍ଯାରୀ)
*ହିମାୱାରି ନୋହାରା (ହିମା)
*ଶିରୋ
*କାଜାମା ତୋରୁ
*ନେନେ ସାକୁରାଦା
*ମାସାଓ ସାତୋ
*ବୋ-ଚାନ୍
*ନାନାକୋ ଓଓହାରା
*ୟୋଶିନାଗା ମିଦୋରି
*ମାତ୍ସୁଜାକା ଉମେ
*ମାସୁମି ଆଗେଓ
*ଆଇ ସୁଓତୋମେ
*ମିଚ୍ଚି ଏବଂ ୟୋଶିରିନ୍
*ଗିନନୋସୁକେ ନୋହାରା
*ତ୍ସୁରୁ ନୋହାରା
*ୟୋଶିଜି କୋୟାମା
*ହିସାଏ କୋୟାମା
*ମୁସାଏ କୋୟାମା
*ମାସାଏ କୋୟାମା
*ୟୋନ୍ରୋ
*ଆତ୍ସୁକୋ ଏବଂ ଆତ୍ସୁମି

## ଆହୁରି ଦେଖନ୍ତୁ 
* କ୍ରେଅନ ସିନ-ଚାନ: ବହୁତ ସ୍ୱାଦିଷ୍ଟ B-କ୍ଳାସ ଗୋର୍ମେଟ ସର୍ଭାଇବାଲ!!
*ୟୁରୁ ୟୁରୁ ଦେ-ଓ

## ଆଧାର 
## ଅଧିକ ତଥ୍ୟ 
* Official Futabasha *Crayon Shin-chan* website  
* Official TV Asahi *Crayon Shin-chan* website 
* Official *Crayon Shin-chan* movie website 
* Official FUNimation *Shin Chan* website
* Official ComicsOne *Crayon ShinChan* website (Archive)
* Watch *Shin-chan* episodes on FUNimation's video page 
* 
* 
* Official Crayon Shin-chan Spanish website  

ଶ୍ରେଣୀ:ମାଂଗା
ଶ୍ରେଣୀ:ଜାପାନୀ ଭାଷା ଥିବା ପ୍ରସଙ୍ଗ
ରବିଚନ୍ଦ୍ରନ ଅଶ୍ୱିନୀ

**ରବିଚନ୍ଦ୍ରନ୍ ଅଶ୍ୱିନୀ**(ଜନ୍ମ:୧୭ ସେପ୍ଟେମ୍ବର ୧୯୮୭) ଭାରତୀୟ ଆନ୍ତର୍ଜାତୀୟ କ୍ରିକେଟ ଦଳର ଜଣେ ସଦସ୍ୟ । ସେ ଜଣେ ଡାହାଣହାତୀ ବ୍ୟାଟ୍ସମ୍ୟାନ ଓ ଡାହାଣହାତୀ ଅଫ ବ୍ରେକ ବୋଲର । ସେ ଇଣ୍ଡିଆନ ପ୍ରିମିଅର ଲିଗ ଓ ତାମିଲନାଡୁ ପକ୍ଷରୁ ଘରୋଇ କ୍ରିକେଟ ଦଳ ଚେନ୍ନାଇ ସୁପର କିଙ୍ଗ୍ସରେ ଖେଳନ୍ତି ।

## ବାଲ୍ୟଜୀବନୀ
ଅଶ୍ୱିନୀ ଗୋଟିଏ ତାମିଲ୍ ପରିବାରରେ ଜନ୍ମଗ୍ରହଣ କରିଥିଲେ ଓ ସେ ଚେନ୍ନାଇର ଦକ୍ଷିଣ ମାମ୍ବାଳମରେ ରାହୁଥିଲେ । ସେ ତାଙ୍କ ପ୍ରଥମ ଶିକ୍ଷା ପଦ୍ମ ଶେସାଦ୍ରୀ ବାଳ ଭବନ ସ୍କୁଲରେ ଆରମ୍ଭ କରିଥିଲେ ଓ ଏସ୍ଏସ୍ଏନ୍ କଲେଜ ଅଫ ଇଞ୍ଜିନିଅରିଂରେରେ ପ୍ରଯୁକ୍ତିବିଦ୍ୟାରେ ବିଟେକ ସ୍ନାତକ ଶିକ୍ଷା ଗ୍ରହଣ କରିଥିଲେ ।

## କ୍ୟାରିଅର 
ଅଶ୍ୱିନୀ all-rounder ହିସାବରେ ତାମିଲ କ୍ରିକେଟ ଟିମରେ ଖେଳୁଥିଲେ ଓ ସେ  Chennai Super Kingsରେ Indian Premier Leagueରେ ଖେଳିଲେ । ସେ ସବୁଠୁ ଅଧିକ wicket ନେଇଥିଲେ  Champions League Twenty20ରେ ଓ  Chennai Super Kingsର tournamentରେ ସେ ୧୩ wicket ନେଇଥିଲେ ।
## ଶତକ
### ଟେଷ୍ଟ
## ବୋଲିଙ୍ଗ୍
### ଟେଷ୍ଟ
## ରେକର୍ଡ 
## କୃତୀତ୍ୱ 
## ପୁରସ୍କାର
* ଅର୍ଜୁନ ପୁରସ୍କାର, ୨୦୧୪
* ଆଇସିସି ଟେଷ୍ଟ ଟିମ ଅଫ୍ ଦି ୟର: ୨୦୧୩
* ବିସିସିଆଇପୋଲି ଉମିର୍ଗର ପୁରସ୍କାରଅନ୍ତର୍ଜାତୀୟ କ୍ରିକେଟର ଅଫ୍ ଦି ୟର : ୨୦୧୨-୧୩

## ଟେଷ୍ଟ କ୍ରିକେଟ୍
### ମ୍ୟାନ ଅଫ୍ ଦି ମ୍ୟାଚ୍
ମୁଁ IND vs SL t20କୁ କେଉଁଠାରେ ଦେଖିବି? 

### ମ୍ୟାନ ଅଫ୍ ଦି ସିରିଜ
## ଦିନିକିଆ ଆନ୍ତର୍ଜାତୀୟ କ୍ରିକେଟ
### ମ୍ୟାନ ଅଫ୍ ଦି ମ୍ୟାଚ୍ ପୁରସ୍କର
## ଟ୍ୱଣ୍ଟି୨୦ ଆନ୍ତର୍ଜାତୀୟ କ୍ରିକେଟ
ସେ ସର୍ବାଧିକ ୱିକେଟ ନେଇଥିବା କ଼୍ରିକେଟ ଟ୍ୱଣ୍ଟି୨୦ ଖେଳାଳି ଅଟନ୍ତି ।
### ମ୍ୟାନ ଅଫ୍ ଦି ମ୍ୟାଚ୍
## ଆଧାର 
## ବାହାର ତଥ୍ୟ 
* Ravichandran Ashwin Profile at Cricinfo
* Ravichandran Ashwin ready with his mystery ball

ଶ୍ରେଣୀ:୧୯୮୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ହୋମାଇ ବ୍ୟାରାୱାଲା

**ହୋମାଇ ବ୍ୟାରାୱାଲା** (୯ ଡିସେମ୍ବର ୧୯୧୩ - ୧୫ ଜାନୁଆରୀ ୨୦୧୨), ସାଧାରଣରେ **ଡାଲ୍‌ଡା ୧୩ ଭାବେ ଜଣାଶୁଣା, ପ୍ରଥମ ଭାରତୀୟ ମହିଳା ଛାୟାଚିତ୍ର ସାମ୍ବାଦିକ** । ସେ ୧୯୩୦ର ଶେଷରେ କାମ ଆରମ୍ଭ କରିଥିଲେ ଓ ୧୯୭୦ର ଆରମ୍ଭରେ ଅବସର ନେଇଥିଲେ । ୨୦୧୧ରେ ସେ, ଦ୍ୱିତୀୟ ସର୍ବୋଚ୍ଚ ବେସାମରିକ ସମ୍ମାନ ପଦ୍ମ ବିଭୂଷଣ ପାଇଥିଲେ ।

## ଆଦ୍ୟ ଜୀବନ ଓ ଶିକ୍ଷା
ହୋମାଇ ବ୍ୟାରାୱାଲା ୯ ଡିସେମ୍ବର ୧୯୧୩ରେ ନବସାରୀରେ ଏକ ପାର୍ସୀ ପରିବାରରେ ଜନ୍ମ ହୋଇଥିଲେ । ବ୍ୟାରାୱାଲା ତାଙ୍କ ପିଲାଦିନ ତାଙ୍କ ବାପାଙ୍କ ଥିଏଟର୍ କମ୍ପାନୀରେ ବିଭିନ୍ନ ଯାଗା ବୁଲି ବୁଲି କଟାଇଥିଲେ । ବମ୍ବେ ଯିବା ପରେ, ସେ ବମ୍ବେ ବିଶ୍ୱବିଦ୍ୟାଳୟ ଓ ସାର୍ ଜେ ଜେ ସ୍କୁଲ୍ ଅଫ୍ ଆର୍ଟ୍‌ସରେ ପଢ଼ିଥିଲେ ।

## ବ୍ୟକ୍ତିଗତ ଜୀବନ
ବ୍ୟାରାୱାଲା ଟାଇମ୍‌ସ ଅଫ୍ ଇଣ୍ଡିଆର ଲେଖାପାଳ ମାନେକ୍‌ସା ଜାମ୍‌ସେଟ୍‌ଜି ବ୍ୟାରାୱାଲାଙ୍କୁ ବିବାହ କରିଥିଲେ । ୧୯୭୦ରେ, ତାଙ୍କ ସ୍ୱାମୀଙ୍କ ମୃତ୍ୟୁର ଏକ ବର୍ଷ ପରେ, ସେ ଛାୟା ଚିତ୍ରତ୍ତୋଳନ ଛାଡ଼ିଦେଇଥିଲେ ଓ ନୂତନ ପୀଢ଼ିର ଲୁଚାଚୋରା ସଂସ୍କୃତିରେ କାମ କରିବା ପସନ୍ଦ କରିନଥିଲେ । 

ହୋମାଇ ପରେ ରାଜସ୍ଥାନର ପିଲାନୀକୁ, ବିର୍ଲା ପ୍ରଯୁକ୍ତିବିଦ୍ୟା ଓ ବିଜ୍ଞାନ ପ୍ରତିଷ୍ଠାନରେ ପଢ଼ୁଥିବା ତାଙ୍କର ପୁତ୍ର ଫାରୁକଙ୍କ ସ‌ହ ସ୍ଥାନାନ୍ତରିତ ହୋଇଥିଲେ । ୧୯୮୨ରେ ସେ ତାଙ୍କ ପୁଅ ସ‌ହ ବଦୋଦରା ଫେରିଥିଲେ । ୧୯୮୯ରେ କର୍କଟ ରୋଗରେ ପୁଅର ମୃତ୍ୟୁ ପରେ ସେ ବଦୋଦରାସ୍ଥିତ ତାଙ୍କ ଛୋଟ ଆପାର୍ଟମାଣ୍ଟରେ ଏକା ରହୁଥିଲେ ଓ ବଗିଚା କାମରେ ସମୟ ଅତିବାହିତ କରୁଥିଲେ ।

## ବୃତ୍ତି
ବ୍ୟାରାୱାଲା ନିଜର ବୃତ୍ତି ୧୯୩୦ରେ ଆରମ୍ଭ କରିଥିଲେ । ଦ୍ୱିତୀୟ ବିଶ୍ୱଯୂଦ୍ଧ ବେଳେ ସେ ମୁମ୍ବାଇସ୍ଥିତ **ଦି ଇଲୁଷ୍ଟ୍ରେଟେଡ୍ ଉଇକ୍ ଅଫ୍ ଇଣ୍ଡିଆ**ରେ କାମ କରୁଥିଲେ, ଯାହା ତାଙ୍କର ବ‌ହୁତ କଳା ଧଳା ଛାୟାଚିତ୍ର ପ୍ରକାଶ କରିଥିଲା ଓ ପରେ ସେଗୁଡ଼ିକ ପ୍ରସିଦ୍ଧ ଲାଭ କରିଥିଲା । ବୃତ୍ତିର ଆରମ୍ଭରେ, ବ୍ୟାରାୱାଲା ଜଣେ ମହିଳା ଓ ଅଜ୍ଞାତ ଥିବା ହେତୁ ତାଙ୍କ କାମଗୁଡ଼ିକ ତାଙ୍କ ସ୍ୱାମୀଙ୍କ ନାମରେ ପ୍ରକାଶ ପାଉଥିଲା ।

ଘଟଣାକ୍ରମରେ ତାଙ୍କ ଛାୟାଚିତ୍ର ଜାତୀୟ ସ୍ତରରେ ପରିଚିତ ହେବାକୁ ଲାଗିଲା, ମୁଖ୍ୟତଃ ୧୯୪୨ରେ ବ୍ରିଟିଶ ସୂଚନା ସେବା, ଦିଲ୍ଲୀରେ ଯୋଗ ଦେବା ପରେ, ଯେଉଁଠାରେ ସେ ଗଣମାଧ୍ୟମର ଚିତ୍ରୋତ୍ତଳକ ଭାବେ ବ‌ହୁତ ରାଜନୀତିଜ୍ଞ ଓ ଜାତୀୟ ନେତା, ଯଥା: ମହାତ୍ମା ଗାନ୍ଧୀ, ଜବାହରଲାଲ ନେହେରୁ, ମହମ୍ମଦ ଅଲ୍ଲୀ ଜିନ୍ନା, ଇନ୍ଦିରା ଗାନ୍ଧୀ ଓ ନେହେରୁ-ଗାନ୍ଧୀ ପରିବାରର ଛାୟାଚିତ୍ର ଉତ୍ତୋଳନ କରିଥିଲେ ।.

୧୯୭୦ରେ, ତାଙ୍କ ସ୍ୱାମୀଙ୍କ ଅଳ୍ପ ଦିନ ପରେ ସେ ନୂତନ ପୀଢ଼ିର ଖରାପ ବ୍ୟବ‌ହାର ପାଇଁ ଛାୟାଚିତ୍ର ଉତ୍ତୋଳନ ଛାଡ଼ିଦେବାକୁ ମନସ୍ଥ କରିଥିଲେ । ସେ ଜୀବନର ଶେଷ ୪୦ ବର୍ଷରେ ଗୋଟିଏ ମଧ୍ୟ ଛାୟାଚିତ୍ର ଉତ୍ତୋଳନ କରିନଥିଲେ । ଯେତେବେଳେ ତ୍ଙ୍କୁ ପେଶାଗତ ଜୀବନର ଶ୍ରେଷ୍ଠ ସମୟରେ ଛାୟାଚିତ୍ର ଉତ୍ତୋଳନ ଛାଡ଼ିଦେବାର କାରଣ ସମ୍ପର୍କରେ କାରଣ ପଚରାଗଲା ସେ କ‌ହିଥିଲେ,  "ବର୍ତ୍ତମାନ ଏହାର କୌଣସି ମୂଲ୍ୟ ନାହିଁ । ଛାୟାଚିତ୍ରତ୍ତୋଳକଙ୍କ ପାଇଁ ଅକ ନିୟମ ଅଛ, ଏପରିକି ପୋଷାକ ମଧ୍ୟ ଅଛି । ଆମେ ପରସ୍ପରକୁ ସମ୍ମାନ ଦେଉ । କନ୍ତୁ ଏହା ବ‌ହୁତ ଖରାପ ସ୍ତରକୁ ଚାଲିଯାଇଛି । ନୂତନ ପୀଢ଼ି ଶିଘ୍ର ଟଙ୍କା ଅର୍ଜନ କରିବାରେ ଲାଗି ପଡ଼ିଛନ୍ତି । ମୁଁ ଏହି ବ୍ୟବସ୍ଥାର ଅଂଶ ହେବାକୁ ଚାହୁଁନାହିଁ । ସେହି ଡୋଡ଼ଲ୍ ଅତିଥି ଡୋଡ଼ଲର୍ ଓ ମୁମ୍ବାଇ କଳାକାର ସମୀର କୁଲାଭୁର୍‌ଙ୍କଦ୍ୱାରା ପ୍ରସ୍ତୁତ କରାଯାଇଥିଲା ।

## ମୃତ୍ୟୁ
ଜାନୁଆରୀ ୨୦୧୨ରେ, ବ୍ୟାରାୱାଲା ଖଟରୁ ପଡ଼ିଯିବା ହେତୁ, ତାଙ୍କର ନିତମ୍ବ ହାଡ ଭାଙ୍ଗିଯାଇଥିଲା । ତାଙ୍କର ପଡ଼ୋଶୀମାନେ ତାଙ୍କୁ ଡାକ୍ତରଖାନା ନେଇଯାଇଥିଲେ, ଯେଉଁଠାରେ ତାଙ୍କର ଶ୍ୱାସକ୍ରିୟାରେ ଅସୁବିଧା ଦେଖାଯାଇଥିଲା । ସେ ଅନ୍ତଃ ଫୁସ୍‌ଫୁସ୍ ଜନିତ ରୋଗରେ ପୀଡ଼ିତ ଥିଲେ, ଯାହାଫଳରେ ସେ ୧୫ ଜାନୁଆରୀ ୨୦୧୨ରେ ୧୦:୩୦ ସମୟରେ ମୃତ୍ୟୁବରଣ କରିଥିଲେ ।

## ଆଧାର 
;Bibliography
* 
;Magazine articles
* 
* 
* 

HARSHITH

## ବାହାର ଲିଙ୍କ
* First Female Photojournalist Captured A Nation In Transition at NPR

ଶ୍ରେଣୀ:୧୯୧୩ ଜନ୍ମ
ଶ୍ରେଣୀ:୨୦୧୨ ମୃତ୍ୟୁ
ଶ୍ରେଣୀ:ପଦ୍ମ ବିଭୂଷଣ ସମ୍ମାନିତ
ଦୂର ଦୃଷ୍ଟି

**ଦୂରଦୃଷ୍ଟି ** ଓଡ଼ିଆରେ ପ୍ରକାଶିତ ହେଉଥିବା ଏକ ତ୍ରୈମାସିକ ପତ୍ରିକା ।
ବିଭିନ୍ନ କାରଣ ଦୃଷ୍ଟିରୁ ଏହି ପତ୍ରିକାଟି ପ୍ରକାଶିତ ହେବାର ବର୍ତ୍ତମାନ୍ ବନ୍ଦ ହୋଇଯାଇଛି । 

ଶ୍ରେଣୀ:ଭାଷା
ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ସାହିତ୍ୟ
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ଓଡ଼ିଆ ପତ୍ରିକା
ଅମୃତସର

**ଅମୃତସର ** ଯାହା ପୂର୍ବେ ରାମଦାସପୁର ଭବେ ପରିଚିତ ଥିଲା ଭାରତର ପୂର୍ବ ଭାଗରେ ଅବସ୍ଥିତ ପଞ୍ଜାବ ରାଜ୍ୟର ଏକ ସହର।ଏହିଠାରେ ପ୍ରସିଦ୍ଦ ଗୋଲଡେନ ଟେମ୍ପଲ ରହିଛି ଯାହା ହରମିନ୍ଦର ସାହିବଙ୍କ ନାମରେ ହୋଇଛି।
thumb| ଅମୃତସରରେ ସକାଳ
## ଇତିହାସ 
## ୧୯୪୭ ବିଭାଜନ
## ଛବି ସମୂହ 

Image:Golden_Temple_4000.jpg| ଗୋଲଡେନ ଟେମ୍ପଲ
Image:Maharaja_Ranjith_Singh_Garden_Amrithsar__2020.jpg| ମହାରାଯା ରଞିତ ସିଂ ବଗିଚା
Image:Harimandir.jpg| ଗୋଲଡେନ ଟେମ୍ପଲ
Image:Kothe-da-mela.jpg| ଅମୃତସର ମେଳା
Image:Amritsar Railway Station.jpg|ଅମୃତସର ଷ୍ଟେସନ
Image:Kothe-da-mela-2.jpg | ଅମୃତସର ମେଳା

## ବାହାର ତଥ୍ୟ
* Official Website of District of Amritsar
* Official Website of Amritsar Municipal Corporation
* 

ଶ୍ରେଣୀ:ସହର
ଶ୍ରେଣୀ:ପଞ୍ଜାବ
ଲୁଚକାଳି (ଓଡ଼ିଆ କଥାଚିତ୍ର)

ସୁଶାନ୍ତ ମଣିଙ୍କ ନିର୍ଦ୍ଦେଶନାରେ ନିର୍ମିତ 'ଚକାଡୋଳା ପ୍ରଡକ୍ସନ'ର ଓଡ଼ିଆ କଥାଚିତ୍ର **ଲୁଚକାଳି** *(୨୦୧୨)* ମସିହାରେ ମୁକ୍ତିଲାଭ କରିଥିଲା । 

## ଅଭିନୟରେ 
ଓଡ଼ିଆ କଥାଚିତ୍ର ‘ଲୁଚକାଳି’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: 
* ବାବୁସାନ ମହାନ୍ତି
* ଶ୍ରୀୟା ଝା
* ସମରେଶ ରାଉତରାୟ
* ମେଘା ଘୋଷ
* ବିଜୟ ମହାନ୍ତି
* ଅଜିତ ଦାସ
* ଚୌଧୁରୀ ବିକାଶ ଦାସ

## ଗୀତ ଓ ସଙ୍ଗୀତ 
* ସଙ୍ଗୀତକାର: ଆନବୁ ସେଲବା 
* ଗୀତିକାର: ବାପୁ ଗୋସ୍ୱାମୀ

## ଆଧାର 
ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
ଶପଥ (ଓଡ଼ିଆ କଥାଚିତ୍ର)

ଅଶୋକ ପତିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର **ଶପଥ** *୨୦୧୨* ମସିହାରେ ମୁକ୍ତିଲାଭ କରିଥିଲା ।

## ଅଭିନୟରେ 
ଓଡ଼ିଆ କଥାଚିତ୍ର ‘ଶପଥ’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: 
* ଆକାଶ ଦାସନାୟକ
* ଅର୍ଚ୍ଚିତା ସାହୁ
* ମିହିର ଦାସ
* ଅନୀତା ଦାସ
* ପିଣ୍ଟୁ ନନ୍ଦ
* ମୀନକେତନ
* ପ୍ରୀତିରାଜ
* ଚୌଧୁରୀ ଜୟପ୍ରକାଶ ଦାସ
* ସଲିଲ ମିତ୍ର
* ଜୀବନ ପଣ୍ଡା

## ଗୀତ ଓ ସଙ୍ଗୀତ 
* ସଙ୍ଗୀତକାର: ପ୍ରଶାନ୍ତ ପାଢୀ
* ଗୀତିକାର: ଅରୁଣ ମନ୍ତ୍ରୀ
* ପ୍ରଚ୍ଛଦପଟ ଗାୟକ: ଉଦିତ ନାରାୟଣ, ଇରା ମହାନ୍ତି, ପାମେଲା ଯୈନ, ସଞ୍ଜୁ ମହାନ୍ତି
### ଗୀତ 
# ଆସିଲୁ ତୁ ଜେବେଠାରୁ ଜିବନେ ମୋର
# ଚୋରି ଚୋରି ଆସିଲୁ
# ଦିଲ୍ ମେଁ ଧୁଣ୍କି ବାଜେ
# ହଈରେ ମୁଁତ ରାମପିୟାରି
# ତୋର ମୋର

## ଟୀକା 
## ବାହାର ଆଧାର 
# 

ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
ଧର୍ମ (ଓଡ଼ିଆ କଥାଚିତ୍ର)

**ଧର୍ମ**, ୨୦୧୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜାନ କରିଥିଲେ ଅନାମ ଚରଣ ସାହୁ । ଦିଲ୍ଲୀପ ପଣ୍ଡା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

## ଅଭିନୟରେ 
ଓଡ଼ିଆ କଥାଚିତ୍ର ‘ଧର୍ମ’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: 
* ଆକାଶ ଦାସନାୟକ
* ପ୍ରିୟା ଚୌଧୁରୀ
* ରିୟା ଦେ
* ରାଇମୋହନ
* ମୀନକେତନ
* ପିଣ୍ଟୁ ନନ୍ଦ
* ସାତ୍ୟକୀ ମିଶ୍ର

## ଗୀତ ଓ ସଙ୍ଗୀତ 
* ସଙ୍ଗୀତକାର: ଦୀପକ କୁମାର
* ଗୀତିକାର:
* ପ୍ରଚ୍ଛଦପଟ ଗାୟକ:
### ଗୀତ 
# ଗୀତ-୧
# ଗୀତ-୨
# ଗୀତ-୩

## ଟୀକା 
## ବାହାର ଆଧାର 
# 

ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
ତୁ ମୋ ଆରମ୍ଭ ତୁ ମୋ ଶେଷ

ନିଶିକାନ୍ତ ଦଳବେହେରାଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର **ତୁ ମୋ ଆରମ୍ଭ ତୁ ମୋ ଶେଷ** *୨୦୧୨* ମସିହାରେ ମୁକ୍ତିଲାଭ କରିଥିଲା ।

## ଅଭିନୟରେ 
ଓଡ଼ିଆ କଥାଚିତ୍ର ‘ତୁ ମୋ ଆରମ୍ଭ ତୁ ମୋ ଶେଷ’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: 
* ସୁଭାଶିଷ ଶର୍ମା
* ପିଙ୍କି ପ୍ରିୟଦର୍ଶିନୀ

* ମିହିର ଦାସ

## ଗୀତ ଓ ସଙ୍ଗୀତ 
* ସଙ୍ଗୀତକାର: ବୈଦ୍ୟନାଥ ଦାଶ
* ଗୀତିକାର:
* ପ୍ରଚ୍ଛଦପଟ ଗାୟକ:
### ଗୀତ 
# ଗୀତ-୧
# ଗୀତ-୨
# ଗୀତ-୩

## ଟୀକା 
## ବାହାର ଆଧାର 
# 

ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
ଶ୍ରେଣୀ:କଥାଚିତ୍ର ପ୍ରକଳ୍ପରେ ଉନ୍ନତ ହେବାକୁ ଥିବା ପ୍ରସଙ୍ଗ
ଇଡିଅଟ୍

ଅଶୋକ ପତିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର **ଇଡିଅଟ୍** *୨୦୧୨* ମସିହାରେ ମୁକ୍ତିଲାଭ କରିଥିଲା ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଓ ରିୟା ଦେ ।

## ଅଭିନୟରେ 
ଓଡ଼ିଆ କଥାଚିତ୍ର ‘ଇଡିଅଟ୍’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: 
* ବାବୁଶାନ୍ 
* ରିୟା ଦେ
* ମିହିର ଦାସ

## ଗୀତ ଓ ସଙ୍ଗୀତ 
* ସଙ୍ଗୀତକାର: ଗୁଡଲୀ ରଥ

## ଟୀକା 
## ବାହାର ଆଧାର 
# 
* ଇଡିଅଟ୍ର ଅଡିଓ ଗୀତ(Audio song of Idiot)

ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
ମହେନ୍ଦ୍ର କପୁର

**ମହେନ୍ଦ୍ର କପୁର** ୧୯୩୪ ମସିହା ଜାନୁଆରୀ ୯ତାରିଖରେ ପଞ୍ଜାବର ଅମୃତସରଠାରେ ଜନ୍ମଗ୍ରହଣ କରିଥିଲେ୤ ବାଲ୍ୟ କାଳରୁ ମୁମ୍ବାଇରେ ରହୁଥିବା ମହେନ୍ଦ୍ର ସର୍ବଭାରତୀୟ ଗାୟନ ପ୍ରତିଯୋଗିତାରେ ବିଜୟୀ ହୋଇଥିଲେ ୤ ଏହାପରେ କଥାଚିତ୍ର ନିର୍ମାତା ରାଜା ନାୱାଠେ ତାଙ୍କ ସୋହନୀ ମହିୱାଲ (୧୯୫୮) କଥାଚିତ୍ରରେ ମହେନ୍ଦ୍ରଙ୍କୁ ଗାଇବାକୁ ସୁଯୋଗ ଦେଇଥିଲେ ୤ ଏହା ପରେ ସେ ନବରଙ୍ଗ କଥାଚିତ୍ରର ଆଧା ହେ ଚନ୍ଦ୍ରମା ରାତ ଆଧି, ବାତ ଆଧି, ମୁଲାକାତ ଆଧି, ଗୀତଟି ରାମଚନ୍ଦ୍ର ଚିତାଲକର ନିର୍ଦ୍ଦେଶନାରେ ଗାଇ ବଲିଉଡ଼ର ଆଗଧାଡ଼ିର ପ୍ରଚ୍ଛଦପଟ୍ଟ ଗାୟକଙ୍କ ତାଲିକାରେ ସାମିଲ ହୋଇଥିଲେ ୤ ଅଭିନେତା ମନୋଜ କୁମାରଙ୍କ ଅଭିନୀତ ଉପକାର (୧୯୬୮) କଥାଚିତ୍ରର ମେରେ ଦେଶ କୀ ଧରତୀ ଗୀତଟି ମହେନ୍ଦ୍ରଙ୍କ ପାଇଁ ବିପୁଳ ସଫଳତା ଆଣି ଦେଇଥିଲା ୤ ଏହି ଗୀତ ପାଇଁ ମହେନ୍ଦ୍ରଙ୍କୁ ଜାତୀୟ ଚଳଚ୍ଚିତ୍ର ପୁରସ୍କାର ପ୍ରଦାନ କରାଯାଇଥିଲା ୤ ସେ ବହୁ ଲୋକପ୍ରିୟ ଦେଶଭକ୍ତି ଗୀତ ଗାଇଛନ୍ତି ୤ ସେ କେବଳ ହିନ୍ଦୀ ଚଳଚ୍ଚିତ୍ର ଜଗତରେ ସିମୀତ ନ ରହି ବିଭିନ୍ନ ଭାରତୀୟ ଭାଷାର ଗୀତରେ ମଧ୍ୟ କଣ୍ଠଦାନ କରି ନିଜ ବହୁମୁଖୀ ପ୍ରତିଭାର ପରିଚୟ ଦେଇଥିଲେ୤ 
ମହାରାଷ୍ଟ୍ର ସରକାର ତାଙ୍କୁ ଲତା ମଙ୍ଗେସକର ପୁରସ୍କରରେ ସମ୍ମାନିତ କରିଥିବା ବେଳେ ଭାରତ ସରକାର ତାଙ୍କୁ ପଦ୍ମଶ୍ରୀ ପୁରସ୍କରରେ ସମ୍ମାନୀତ କରିଛନ୍ତି ୤ 
:ମହେନ୍ଦ୍ରଙ୍କଦ୍ୱାରା ଗାୟନ କରାଯାଇଥିବା କିଛି ଲୋକପ୍ରିୟ ଗୀତ ହେଲା 
* ଇକତାରା ବୋଲେ
* ଫକିରା ଚଲ ଚଲା ଚଲ
* ଅବ କେ ବରସ
* ଭାରତ କା ରେହେନା ୱାଲା ହୁଁ
* ତୁମ ଅଗର ସାଥ ଦେନେକା ୱାଦା କରୋ
* କିସି ପଥର କୀ ମୂରତସେ 
* ତେରେ ପ୍ୟାର କା ଆସରା
* ମେରା ପ୍ୟାର ୱ ହୈ
୨୦୦୮ ସେପ୍ଟେମ୍ବର ୨୭ରେ ନିଦ୍ରିତ ଅବସ୍ଥାରେ ହୃଦଘାତ ହେବାରୁ ତାଙ୍କର ପରଲୋକ ଘଟିଥିଲା ୤

## ଆଧାର 
ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:୨୦୦୮ ମୃତ୍ୟୁ
ଡୁଡୁମା ଜଳପ୍ରପାତ

## ଅବସ୍ଥାନ 
ଭୁଜକୋଟି: 

**ଡୁଡୁମା ଜଳପ୍ରପାତ** ଓଡ଼ିଶାର କୋରାପୁଟ ଜିଲ୍ଲାରେ ଅବସ୍ଥିତ । ଏହାରର ଉଚ୍ଚତା ୧୫୭ ମିଟର (୫୧୫ ଫୁଟ) ।ଏହା ଦକ୍ଷିଣ ଭାରତର ଉଚ୍ଚତମ ଜଳପ୍ରପାତ ମଧ୍ୟରୁ ଅନ୍ୟତମ । ଏଠାରେ ମାଛକୁଣ୍ଡ ହାଇଡ୍ରୋ ଇଲେକ୍ତ୍ରିକ୍ ପାବାର ପ୍ରୋଜେକ୍ଟଦ୍ୱାରା ବିଦ୍ୟୁତ ଶକ୍ତି ଉତ୍ପାଦନ କରାଯାଇଥାଏ । ଡୁଡୁମା କୋରାପୁଟଠାରୁ ପ୍ରାୟ ୯୨କିଲୋମିଟର ଓ ବିଶାଖପାଟଣାଠାରୁ ପ୍ରାୟ ୨୦୦ କିଲୋମିଟର । ଏହା ଓଡ଼ିଶା ଓ ଆନ୍ଧ୍ର ପ୍ରଦେଶ ମଧ୍ୟରେ ଅବସ୍ଥିତ ।

## ଆଧାର 
## ବାହାର ଆଧାର 
ଶ୍ରେଣୀ:ଓଡ଼ିଶା ପର୍ଯ୍ୟଟନ
ଶ୍ରେଣୀ:ଓଡ଼ିଶାରେ ଥିବା ଜଳପ୍ରପାତ
ଶ୍ରେଣୀ:କୋରାପୁଟ ଜିଲ୍ଲା
ଋଷିକୁଲ୍ୟା ନଦୀ

**ଋଷିକୁଲ୍ୟା ନଦୀ** ଓଡ଼ିଶାର ଗଞ୍ଜାମ ଜିଲ୍ଲାରେ ପ୍ରବାହିତ ହେଉଥିବା ଏକ ନଦୀ । ଏହି ନଦୀଟି ଓଡ଼ିଶାର ବଡ଼ ନଦୀମାନଙ୍କ ମଧ୍ୟରୁ ଗୋଟିଏ, ଯାହାକି ଗଞ୍ଜାମ ଓ କନ୍ଧମାଳ ଜିଲ୍ଲାର ଅଧିକାଂଶ ଅଞ୍ଜଳରେ ପ୍ରବାହିତ ହେଉଛି । ଋଷିକୁଲ୍ୟା ନଦୀ ପୂର୍ବଘାଟ ଅଞ୍ଚଳର ଦାରିଙ୍ଗବାଡ଼ି ପାହାଡ଼ର ୧୦୦୦ ମିଟର ଉଚ୍ଚତାରୁ ଉତ୍ପନ୍ନ ହୋଇଛି । ଏହା ଛତ୍ରପୁରର ପୁରୁଣା ବନ୍ଧ ନିକଟରେ ବଙ୍ଗୋପ ସାଗର ସହିତ ମିଶିଛି । ଏହାର ଉପନଦୀଗୁଡ଼ିକ ହେଉଛି ବାଘୁଆ, ଧାନେଇ, ବଡ଼ନଦୀ ଇତ୍ୟାଦି । ଏହି ନଦୀର କୌଣସି ମୁହାଣ ନାହିଁ ।

## ନଦୀ ପଥ 
ଏହି ନଦୀଟି କନ୍ଧମାଳ ଜିଲ୍ଲାର ଦାରିଙ୍ଗବାଡ଼ିରୁ ପ୍ରବାହିତ ହେଉଛି । ଗଞ୍ଜାମ ଜିଲ୍ଲାରେ ଏହା ସୋରଡ଼ା, ଧରାକୋଟ, ଆସିକା, ପୁରୁଷୋତ୍ତମପୁର, ତାରାତାରିଣୀ, ପ୍ରତାପପୁର, ଅଲ୍ଲାଦିଗମ୍, ବ୍ରହ୍ମପୁର, ଗଞ୍ଜାମ ଏବଂ ଛତ୍ରପୁର ଉପଖଣ୍ଡ ଦେଉ ପ୍ରବାହିତ ହେଉଛି । ଏହି ନଦୀର ଦୈର୍ଘ୍ୟ ପାଖାପାଖି ୧୬୫ କିଲୋମିଟର ଏବଂ ଏହା ୭୭୦୦ ବର୍ଗ କିଲୋମିଟର ଅଞ୍ଚଳରେ ପ୍ରବାହିତ ହେଉଛି ।

## ଋଷିକୁଲ୍ୟା ନଦୀ ଗଞ୍ଜାମ ଜିଲ୍ଲାର ଜୀବନ ରେଖା, ଭାରତ ର ପବିତ୍ର ନଦୀ ମାନଙ୍କ ମଧ୍ୟରେ ଏହା ଅନ୍ୟତମ। ଏହା କନ୍ଧମାଳ ଜିଲ୍ଲା ର ଦାରିଙ୍ଗିବାଡି ପାହାଡ଼ ରୁ ଉତ୍ପନ୍ନ ହୋଇ ସୋରଡ଼ା ଠାରେ ଗଞ୍ଜାମ ଜିଲ୍ଲା ରେ ପ୍ରବେଶ କରିଛି 
## ଅଧିକ ତଥ୍ୟ 
* ଓଡ଼ିଶା ରାଜ୍ୟ ସରକାର

ଶ୍ରେଣୀ:ଓଡ଼ିଶାର ନଦୀଗୁଡ଼ିକ
ଶ୍ରେଣୀ:ଗଞ୍ଜାମ ଜିଲ୍ଲା
ଅଟ୍ରି ଉଷ୍ମପ୍ରସ୍ରବଣ

ଅଟ୍ରି ଓଡ଼ିଶାର ଖୋର୍ଦ୍ଧାଜିଲ୍ଲାରେ ଥିବା ଏକ ଛୋଟିଆ ଗ୍ରାମ ।
ଖୋର୍ଦ୍ଧାଠାରୁ ୧୫ କି.ମି. ପଶ୍ଚିମ ଦିଗରେ ଅବସ୍ଥିତ ଅଟ୍ରି । ନିକଟତର ବିମାନବନ୍ଦର ହେଉଛି ବିଜୁ ପଟ୍ଟନାୟକ ବିମାନ ବନ୍ଦର ।
## ପରମ୍ପରା 
ପରମ୍ପରା ମୁତାବକ ମକର ସଂକ୍ରାନ୍ତି ଦିନ ଭୋରରୁ ଅଟ୍ରି ଉଷ୍ଣ ପ୍ରସ୍ରବଣ ଦହଲ(ମାନସିକ) କୁଣ୍ଡରେ ଶତାଧିକ ମାନସିକଧାରୀ ମହିଳା ଗୁଆ ଖୋଜିଥାନ୍ତି ୤ ବନ୍ଧ୍ୟା ନାରୀମାନେ ଶୁଦ୍ଧପୂତ ଭାବରେ ଏହି ଦହଲରୁ ଗୁଆ ଖୋଜି ଭକ୍ଷଣ କଲେ ସନ୍ତାନବତୀ ହୁଅନ୍ତି ବୋଲି ପ୍ରବାଦ ରହିଛି ୤

## ଗ୍ୟାଲେରି 

File:Main Gate, Hot Spring, Atri, Khordha, Odisha -1-3.jpg|ଅଟ୍ରି ଉଷ୍ମପ୍ରସ୍ରବଣ ମୁଖ୍ୟଦ୍ୱାର
File:Hot Spring Atri Khordha Odisha 1 1.jpg|ଉଷ୍ମପ୍ରସ୍ରବଣ
File:Hot Spring Atri Khordha Odisha 1 2.jpg|ଉଷ୍ମପ୍ରସ୍ରବଣ (କୁଆକୁଣ୍ଡ)

## ଆଧାର 
## ବାହାର ଲିଙ୍କ 
* Atri, The famous Hot Spring of Orissa

ଶ୍ରେଣୀ:ଓଡ଼ିଶା ପର୍ଯ୍ୟଟନ
ଶ୍ରେଣୀ:ଓଡ଼ିଶାର ଐତିହ୍ୟସ୍ଥଳ
ଶ୍ରେଣୀ:ଉଷ୍ଣପ୍ରସ୍ରବଣ
ପାରାଦୀପ ବନ୍ଦର

**ପାରାଦୀପ ବନ୍ଦର** () ଜଗତସିଂହପୁର ଜିଲ୍ଲାରେ ଅବସ୍ଥିତ ଏକ କୃତ୍ରିମ ବନ୍ଦର । ଏହା ମହାନଦୀ ଓ ବଙ୍ଗୋପସାଗରର ମିଳନସ୍ଥଳୀରେ ଅବସ୍ଥିତ। ଏହା ଓଡ଼ିଶାର ଏକମାତ୍ର ଓ ଭାରତର ୧୧ଶ ବୃହତ ବନ୍ଦର ଅଟେ । ଏହି ବନ୍ଦର ଦେଇ ମୁଖ୍ୟତଃ ଲୌହପଥର ଓ କୋଇଲା ରପ୍ତାନୀ କରାଯାଉଥିଲା ବେଳେ ରାଜ୍ୟରେ ଅବସ୍ଥିତ ଇସ୍ପାତ କାରଖାନା ନିମନ୍ତେ କୋକିଙ୍ଗ କୋଇଲା ତଥା ସାର କାରଖାନା ନିମନ୍ତେ ଫସପେଟ ଆଦି ଆମଦାନୀ କରାଯାଇଥାଏ ।

## ଇତିହାସ 
ଏହି ବନ୍ଦରଟିକୁ ୩ ଜାନୁୟାରୀ ୧୯୬୨ ମସିହାରେ ଭାରତର ତତ୍କାଳୀନ ପ୍ରଧାନମନ୍ତ୍ରୀ ଜବାହରଲାଲ ନେହେରୁ ଶୁଭ ଦେଇଥିଲେ । ଓଡ଼ିଶାର ତାତ୍କଳିକ ମୁଖ୍ୟମନ୍ତ୍ରୀ ସ୍ୱର୍ଗତଃ ବିଜୁ ପଟ୍ଟନାୟକଙ୍କ ଉଦ୍ୟମରେ ଏହି ବନ୍ଦରର ନିର୍ମାଣ ସମ୍ଭବ ହୋଇଥିଲା । ୧୯୬୪ ମସିହାରେ ଏହାର ନିର୍ମାଣ କାମ ରାଜ୍ୟ ସରକାର ଆରମ୍ଭ ହୋଇଥିଲା । ୧୬ କୋଟି ଟଙ୍କା ରାଜ୍ୟ ରାଜକୋଷରୁ ଖର୍ଚ୍ଚ ହୋଇ ରାଜ୍ୟ ଦେବାଳିଆ ସ୍ଥିତିରେ ପହଞ୍ଚିଯାଇଥିଲା । ୧୯୬୬ ମସିହା ଅପ୍ରେଲ ୧୮ ତାରିଖରେ କେନ୍ଦ୍ର ସରକାର ଏହାର ପରିଚାଳନା ନିଜ ହାତକୁ ନେଇଥିଲେ । ସ୍ୱୟଂସକ୍ରିୟ କୋଇଲା ପ୍ଲାଣ୍ଟ ବର୍ଷକୁ ୨୦ ନିୟୁତ ପର୍ଯ୍ୟନ୍ତ ମାଲ ରପ୍ତାନୀ କରିପାରେ । ସମୁଦ୍ର ମଝିରେ ଥିବା SPM ବର୍ଥ ଅତ୍ୟନ୍ତ ବଡ଼ ଆକାରର ତେଲ ଜାହାଜରୁ ଅସୋଧିତ ତୈଳ ଖାଲି କରାଯାଇ ପାଇପ ଯୋଗେ IOCLର ବିଶୋଧନାଗାରକୁ ପଠାଯାଏ ।

ବନ୍ଦରର ନିଜସ୍ୱ ଏକ ରେଳ ଲାଇନ ରହିଛି ଯାହା ୮୨ କିଲୋମିଟର ବ୍ୟାପୀ ବ୍ୟାପ୍ତ । ୨୫ରୁ ଅଧିକ ସାଇଡ଼ିଙ୍ଗରେ(siding) ମାଲ ଲଦିବା ଓ ଓହ୍ଲାଇବା କାମ ହୁଏ । ଏହି ରେଳ ଲାଇନ ପୂର୍ବ ତଟ ରେଳ ସହ ସଯୁଂକ୍ତ ।

ପାରାଦୀପ ବନ୍ଦର ଏକ ଦୃତଗାମୀ ଜାତୀୟ ରାଜପଥ (NH 5A)ଦ୍ୱାରା ଜାତୀୟ ରାଜପଥ ୧୬ ସହ ସଂଯୁକ୍ତ । କଟକରୁ ମଧ୍ୟ ଏଠାକୁ ସିଧାସଳଖ ୮୩ କି.ମି.ର ରାସ୍ତା ରହିଛି ।

## ଆଧାର 
## ବାହାର ତଥ୍ୟ
http://www.paradipport.gov.in/ 

ଶ୍ରେଣୀ:ଜଗତସିଂହପୁର ଜିଲ୍ଲା
ଶ୍ରେଣୀ:ବନ୍ଦର
ଶାନ୍ତନୁ ମହାପାତ୍ର

**ଶାନ୍ତନୁ ମହାପାତ୍ର** (୬ ଜାନୁଆରୀ ୧୯୩୬ - ୩୦ ଡିସେମ୍ବର ୨୦୨୦) ଜଣେ ଓଡ଼ିଆ ସଙ୍ଗୀତକାର ଥିଲେ ।  ଓଡ଼ିଆ ବ୍ୟତୀତ ସେ ହିନ୍ଦୀ, ବଙ୍ଗଳା. ଅହମିଆ ଓ ତେଲୁଗୁ ଚଳଚ୍ଚିତ୍ରରେ ମଧ୍ୟ ସଙ୍ଗୀତ ନିର୍ଦ୍ଦେଶନା ଦେଇଥିଲେ ।

## ବ୍ୟକ୍ତିଗତ ଜୀବନ 
ଶାନ୍ତନୁ ମହାପାତ୍ର ୧୯୩୬ ମସିହାର ଜାନୁଆରୀ ୬ ତାରିଖରେ ଓଡ଼ିଶାର ମୟୁରଭଞ୍ଜ ଜିଲ୍ଲାସ୍ଥିତ ବାରିପଦାଠାରେ ଜନ୍ମଗ୍ରହଣ କରିଥିଲେ ।

### ଶିକ୍ଷା ଓ ବୃତ୍ତି 
ପାଞ୍ଚ ବର୍ଷ ବୟସରୁ ସେ ଗୁରୁ ବାଞ୍ଛାନିଧି ପଣ୍ଡାଙ୍କଠାରୁ ସଙ୍ଗୀତ ଶିକ୍ଷା ଲାଭ କରିଥିଲେ । ୯ ବର୍ଷ ବୟସରୁ ସେ ମଞ୍ଚରେ ସଙ୍ଗୀତ ପରିବେଷଣ ଆରମ୍ଭ କରିଥିଲେ । ୧୯୫୭ ମସିହାରେ ସେ ଆଇଆଇଟି ଖଡ଼ଗପୁରରୁ ଆପ୍ଲାଏଡ୍ ଜିଓଲଜି ଆଣ୍ଡ୍‌ ଜିଓଫିଜିକ୍ସରେ ସ୍ନାତକ ଡିଗ୍ରୀ ହାସଲ କରିଥିଲେ । ଆଇଆଇଟିରେ ପଢ଼ିବା ସମୟରେ ସେ ଆଇପିଟିଏ ସହିତ ଜଡ଼ିତ ହୋଇଥିଲେ ଓ ସେଠାରେ ସମୂହ ସଙ୍ଗୀତର କଳା ଆୟତ୍ତ କରିଥିଲେ । ସେ ସଲୀଳ ଚୌଧୁରୀଙ୍କଠାରୁ ସଙ୍ଗୀତ ନିର୍ଦ୍ଦେଶନା ଶିଖିଥିଲେ । ୧୯୫୭ ମସିହା ଜୁନ ମାସରେ ସେ ଓଡ଼ିଶା ସରକାରଙ୍କ ମାଇନିଂ ଏବଂ ଜିଓଲଜି ବିଭାଗରେ ଯୋଗଦେଇଥିଲେ ଓ ୧୯୯୪ ମସିହାରେ ସେଠାରୁ ନିର୍ଦ୍ଦେଶକ ଭାବରେ ଅବସର ଗ୍ରହଣ କରିଥିଲେ ।

## କଥାଚିତ୍ରରେ ସଂଗୀତ ନିର୍ଦ୍ଦେଶନା 
ପ୍ରଥମ ଥର ପାଇଁ ଚଳଚ୍ଚିତ୍ର ସଂଗୀତକାର ଭାବେ ସେ ୧୯୬୩ ମସିହାରେ ଓଡ଼ିଆ କଥାଚିତ୍ର ସୂର୍ଯ୍ୟମୁଖୀରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ନିଜ ଜୀବନକାଳ ଭିତରେ ସେ ୫୦ଟି ଓଡ଼ିଆ କଥାଚିତ୍ରରେ ୧୯୦୦ରୁ ଅଧିକ ଗୀତରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । 

### କଥାଚିତ୍ରରେ ଅବଦାନ 
## ସମ୍ମାନ ଓ ପୁରସ୍କାର 
* ଲଳିତ କଳା ଏକାଡେମି ପୁରସ୍କାର - ୨୦୦୪
* ଓଡ଼ିଶା ଫିଲ୍ମ୍‌ କ୍ରିଟିକ ପୁରସ୍କାର - ୧୯୯୫
* ଡିଲିଟ - ୨୦୧୧ ( ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ )

## ମୃତ୍ୟୁ 
ନିମୋନିଆ ରୋଗରେ ପୀଡ଼ିତ ହୋଇ ୨୦୨୦ ମସିହା ଡିସେମ୍ବର ୩୦ ତାରିଖରେ ୮୪ ବର୍ଷ ବୟସରେ ଶାନ୍ତନୁଙ୍କର ଦେହାନ୍ତ ହୋଇଥିଲା ।

## ଆଧାର 
## ବାହାର ଆଧାର 
*  
* Distinguished Alumnus of IIT Kharagpur: Shri Shantanu Mohapatra

ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:ଓଡ଼ିଆ କଥାଚିତ୍ର ସଙ୍ଗୀତକାର
ଶ୍ରେଣୀ:ଓଡ଼ିଆ ସଙ୍ଗୀତଜ୍ଞ
ଓଡ଼ିଶା ପୋଲିସ ହାଇସ୍କୁଲ

**ଓଡ଼ିଶା ପୋଲିସ ହାଇସ୍କୁଲ ** କଟକରେ ଅବସ୍ଥିତ ଏକ ଓଡ଼ିଆ ଉଚ୍ଚବିଦ୍ୟାଳୟ । ଏହା ୧୯୬୪ ମସିହାରେ କଟକର ତୁଳସୀପୁରଠାରେ ସ୍ଥାପନା କରାଯାଇଥିଲା ।
## ଇତିହାସ 
## ସ୍କୁଲ୍ ପୋଷାକ 
## ଗ୍ୟାଲେରି 
## ଆହୁରି ଦେଖିବେ
* ସେକେଣ୍ଡାରି ବୋର୍ଡ଼ ହାଇସ୍କୁଲ
* କ୍ୟାପିଟାଲ ହାଇ ସ୍କୁଲ
* ରେଭେନ୍ସା ବିଶ୍ୱବିଦ୍ୟାଳୟ

## ଆଧାର 
ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାର ବିଦ୍ୟାଳୟ
ମାଧ୍ୟମିକ ଶିକ୍ଷା ପରିଷଦ ବିଦ୍ୟାଳୟ, କଟକ

**ସେକେଣ୍ଡାରି ବୋର୍ଡ଼ ହାଇସ୍କୁଲ** କଟକରେ ଅବସ୍ଥିତ ଏକ ଓଡ଼ିଆ ଉଚ୍ଚବିଦ୍ୟାଳୟ । ଏହା ୧୯୫୯ମସିହାରେ ବଜ୍ରକବାଟୀଠାରେ ସ୍ଥାପନା କରାଯାଇଥିଲା ।
## ଗ୍ୟାଲେରି 

File:Secondary Board High School main entrance.JPG|ମୁଖ୍ୟ ପ୍ରବେଶ ପଥ
File:Secondary Board High School.JPG| ବିଦ୍ୟାଳୟ କୋଠା

## ଆଧାର 
ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାର ବିଦ୍ୟାଳୟ